Kada skupo plaćate “jeftine” greške | Total Srbija\nKada skupo plaćate “jeftine” greške\nČinjenica je da bismo svi voleli da izvezemo nov auto iz salona i da mu priuštimo najbolje moguće održavanje. Realnost je, međutim, da je malo ko od nas finansijski rasterećen u toj meri da može, kao prvo, da priušti sebi auto koji želi, a kao drugo, da mu pruži maksimalno kvalitetan tretman. Ipak, bilo da posedujemo nov ili polovan automobil, postoje stvari na kojima apsolutno ne smemo da štedimo! Cilj teksta koji sledi u nastavku nije da istakne koliko zapravo loše održavamo automobile, već da skrene pažnju na to koliko pojedine greške mogu skupo da nas koštaju, ne samo kada se desi kvar, već kada se desi kvar koji ugrožava bezbednost Vas kao vozača, Vaše dece, članova porodice i ostalih učesnika u saobraćaju.\nGreška br.1 - Ugradnja neoriginalnih delova\nNe dozvolite da Vas ubeđuju kako su neoriginalni zamenski delovi istog ili sličnog kvaliteta kao i originalni. Fabrika ne proizvodi delove da bi se bogatila na naivnim kupcima koji ne znaju ili nisu dovoljno smeli da za mnogo manje para ugrade kopiju. Originalni, fabrički delovi su skuplji jer fabrika garantuje za kvalitet, trajnost i pouzdanost - ono čime se kopije ne mogu pohvaliti. Zato, kada dođe do toga da razmišljate o zameni dotrajalih delova, razmislite o tome šta ćete još morati da platite kada neoriginalni deo prouzrokuje još veću štetu i kvarove na koje niste računali.\nGreška br.2 - Izbegavanje ovlašćenih servisa\nNeretko je slučaj da vlasnik automobila izbegava mrežu ovlašćenih servisera i kada je automobil u garantnom roku. Zašto? Zato što je to jeftinije. Ovde važi isto pravilo kao i kod originalnih delova. Ovlašćeni servis Vam garantuje kvalitet. Naravno, ne želimo da isključimo privatne garaže i majstore van ovlašćene mreže servisa jer postoje kvalifikovani majstori koji savesno i profesionalno rade svoj posao, ali ovde morate biti jako oprezni i sigurni da ste izabrali pravog čoveka, jer to činite na svoju odgovornost.\nGreška br.3 - Kupovina auta koji je skup za održavanje\nNije neuobičajeno da ljudi kupe automobil čije održavanje kasnije ne mogu da priušte da bi zadovoljili lične potrebe za dokazivanjem i statusom u društvu. Ovakva kupovina na kraju vodi do toga da taj isti auto stoji na parkingu, predstavlja opterećenje i na kraju bude prodat za nižu cenu nego u trenutku kada je kupljen. Predupredite ovakve situacije i neka Vam ne bude teško da napravite kalkulaciju pre nego što se “zaletite” za određeni model. Uzmite u obzir potrošnju goriva, rezervne delove, cenu malog i velikog servisa, registraciju i slično. Možda Vam može biti od koristi ovaj infografik u kome smo se potrudili da Vam približimo prosečan mesečni trošak posedovanja automobila u Srbiji.\nGreška br.4 - Korišćenje neoriginalnih ulja i fluida\nKvalitetno motorno ulje igra esencijalnu ulogu u radu motora. Ono sprečava habanje pokretnih delova, odnosi višak toplote, štiti od korozije i sprečava nastajanje taloga. Ukratko, utiče na pravilan rad i dugovečnost motora. Fluidi poput kočione tečnosti, ulja za menjač i ostalih maziva su takođe važna i na njima apsolutno nema smisla štedeti. Budite sigurni da koristite originalna ulja odgovarajuće gradacije i da zamenu obavljate prema preporuci proizvođača. Informacije o poreklu proizvoda potražite na pakovanju i budite sigurni da kupujete od ovlašćenih prodavaca. Ukoliko vam je potrebna pomoć oko izbora adekvatnog ulja za Vaše vozilo, naš Lub savetnik Vam može biti od koristi.\nGreška br.5 - Izgled nauštrb bezbednosti\nMnogi, naročito mlađi vozači, vole da potroše dodatni novac na atraktivne felne, spojlere, stereo ozvučenje i slično, a štede na delovima i elementima koji direktno utiču na bezbednost. Još jednom skrećemo pažnju da ovo nikako nije pametna odluka. Naime, prvo budite sigurni da vašem autu ništa ne fali “iznutra”, pa se tek onda posvetite njegovoj spoljašnjosti. Ne želite da Vas auto “izda” u kritičnom trenutku a Vama je bila bitna neonka ispod sportskog branika.\nGreška br.6 - Zanemarivanje uputstva proizvođača\nUputstvo proizvođača je nešto što najviše volimo da izbegavamo i čemu se vraćamo tek kada se nešto pokvari, ako i tada. I ovde važi zlatno pavilo “bolje sprečiti, nego lečiti” pa zašto bi nam bilo teško umesto da, recimo, pogledamo film, pročitamo uputsvo proizvođača koje će nam pomoći da pravilnim rukovanjem i održavanjem utičemo na to da nas auto, za koji smo već izdvojili ušteđevinu, što duže i bezbednije služi.\nNadamo se da će Vam ovi saveti poslužiti da što bolje optimizujete troškove prema mogućnostima i potrebama. Verujemo da Vam ovaj infografik može poslužiti kao kratak podsetnik na najvažnije provere koje bi trebalo obaviti u toku godine, dinamikom koju propisuje proizvođač i savetuje Vaš majstor.\nUkoliko imate bilo kakva pitanja, sugestije i komentare na ovu temu, slobodno nam pišite. Biće nam zadovoljstvo da pomognemo.


Predsednički izbori u Kirgiziji: Objavljeni preliminarni rezultati - 10.01.2021, Sputnik Srbija\nU Kirgiziji su u nedelju održani predsednički izbori, na kojima se 17 kandidata borilo za mesto novog šefa države. Prema preliminarnim podacima Centralne... 10.01.2021, Sputnik Srbija\n© Sputnik / Alekseй Maйšev / Uđi u foto-galerijuBiračko mesto u Biškeku u Kirgiziji\nU Kirgiziji su u nedelju održani predsednički izbori, na kojima se 17 kandidata borilo za mesto novog šefa države. Prema preliminarnim podacima Centralne izborne komisije, na izborima je pobedio Sadir Žaparov.\nBiračka mesta otvorena su u 8 časova po lokalnom vremenu, a zatvorena u 21. U Kirgiziji živi 3.563.574 stanovnika sa pravom glasa.\nMeđu predsedničkim kandidatima je i Žaparov, koji je na vlast u zemlji došao nakon oktobarskih protesta protiv rezultata parlamentarnih izbora i naknadnih nereda.\nOsim Žaparova, za funkciju predsednika kandidovali su se i bivši predsedavajući Komiteta za nacionalnu bezbednost Abdil Segizbajev, lider opozicione političke stranke Butun Kirgistan (Jedinstveni Kirgistan) Adahan Madumarov, lider opozicione stranke Reforma Klara Soronkulova, bivši predsednik parlamenta Kanat Isajev, bivši zamenik ministra unutrašnjih poslova Kursan Asanov i opozicioni poslanik u parlamentu zemlje Kanibek Imanalijev.\nKako je saopštila Centralna izborna komisija zemlje, nakon obrađenih 92 odsto glasova, na vanrednim predsedničkim izborima vodi Sadir Žaparov.\nBivši v. d. šefa države za sada je osvojio 79 odsto glasova i pobeđuje u prvom krugu. Za njega je glasalo 1 milion 40 hiljada ljudi. Na drugom mestu je Adahan Madumarov sa osvojenih 6,6 odsto glasova.\nParalelno sa predsedničkim izborima u zemlji se održava i referendum o obliku vladavine.\nPrema preliminarnim rezultatima, nakon prebrojanih 74,45 odsto glasova, više od 81 odsto birača glasalo je za predsednički oblik vladavine u Kirgiziji. Za parlamentarnu republiku glasalo je nešto više od 10 odsto birača, a ni za jednu – 4,3 odsto.


Vladimir Radomirović, predsednik Udruženja novinara Srbij, gostijući večeras u emisiji "Hit tvit" na televiziji Pink, ponovo se dotakao napada na Junajted grupu koje orkestriraju režimski mediji i polemike koja je usledila između UNS-a i medijskih redakcija koje posluju u sastavu Junajted grupe - N1, Nova S, Nova.rs i NewsmaxAdria. Tom prilikom je ponovio neistinu, koja je već demantovana, "da su novinari koji rade u tim redakcijama bili izloženi pritiscima da poptišu odgovore UNS-u i da izađu iz ovog novinarskog udruženja".\n“Ovo je jasan primer da su se oni, prvo time što su izmenili originalnu vest, pa i to kako su montirali priloge i pisali saopštenja, stavili u funkciju vlasnika medija a ne interesa javnisti i to je veliko kršenje kodeksa novinara Srbije”, rekao je Radomirović.\nRadomirović je rekao “da je postojao i pritisak na novinare da potpisuju ta saopštenja i izlaze iz njihovog udruženja”0.\n“Ovo je jedinstven slučaj da novinari reaguju na poziv Udruženja da poštuju etički kodeks. Oni napadaju udruženje novinara koje njih poziva da poštuju osnovna pravila novinarstva i etiku novinara. Čini mi se kad gledam ta saopštenja i te potpise novinara koji rade u tim redakcijama da je tu vlasnik izvršio pritisak na njih. Vi ste videli u ovom vaše prilogu da je Jelena Obućina koja je sad na Newsmaxadria, koja je deo Junajted grupe, istupila iz članstva našeg udruženja, ali je to došlo posle Tvita njenog direkotra Slobodana Georgieva, koji je najavio da će neki novinari istupiti iz članstva UNS i to vodi ka zaključku, da je postojao neki pritisak da novinari potpisuju ta saopštenja i izlaze iz članstva našeg udruženja”.\nRadomirović je ponovio da ova priča ima predistoriju kada su ga pre mesec dana pozvali, kako je rekao, sa N1 da priča o napadu radnika obezebeđenja na novinarsku ekipu.\n“Prvo pitanje bilo je kako komentarište napad Gorana Vesića na Ivana Ivanovića. Ja sam samo konstatovao činjenicu da Ivan Ivanović nije novinar već humorista i neka ga onda brani udruženje humorista i zato je na N1 i na svim vestima krenula kampanja protiv mene, pa je onda i novina Danas na naslovnoj strani objavila da se UNS uplašio Gorana Vesića.\nPodsetimo, portal Nova.rs kontaktirao je Udruženje novinara Srbija (UNS) povodom napada na Junajted grupu i skandaloznih optužbi o sakrivanju činjenica o presudi kojom je suvlasnik ove grupe Dragan Šolak dobio televizije “Pink” i “Studio B”, kao i list “Informer” na sudu u Cirihu zbog klevete i širenja laži u medijima. Iako je Okružni sud u Cirihu odbio da dostavi presudu UNS-u jer se radi o građanskom sporu i zato što bi dostavljanjem bila ugrožena zaštita podataka o ličnosti, to udruženje je u nekoliko tekstova istaklo “da je reč o sakrivanju informacija i uključilo se u orkestriranu hajku na Junajted grupu bez prethodne provere svih činjenica”.\nHit tvit Nova.rs TV Pink UNS; Junajted grupa Vladimir Radomirović\n← UNS najviše štitio N1 i najviše opominjao Informer\nRadomirović o sukobu UNS i medija Junajted grupe →


Počeli izbori u Grčkoj, Micotakis: Potrebna stabilna vlada - Radio Televizija Novi Pazar\nJuly 7, 2019 Selma Ljajic 212 Views\n“Prva stvar koja je neophodna za jačanje ekonomskog razvoja jeste stabilna vlada, snažna većina u narednom parlamentu”, kazao je Micotakis za Rojters.\nUprkos otporu na koji je nailazio unutar sopstvene stranke, 51.godišnjak koji je na čelu Nove demokratije od 2016, u prethodne tri godine uspeo je da u anketama dobije značajnu prednost u odnosu na rivale.\nŠanse za ulazak u parlament imaju Fofi Genimata s njenim Pokretom za promene, koji je lane nastao spajanjem nekada dominantnog PASOK-a (Panhelenskog socijalističkog pokreta) i jedne manje stranke, zatim Komunistička partija Grčke (KKE) na čelu s Dimitrisom Kucumbasom, ekstremna desničarska stranka Zlatna zora, takođe ultradesničarski TV voditelj Kirjakos Velopulos s partijom Grčko rešenje i nekadašnji Ciprasov ministar finansija Janis Varufakis, koji je sa svojim panevropskim Pokretom demokratija u Evropi 2025. (DiEM25) zamalo uspeo da uđe u Evropski parlament.\nTanjug AP Photo/Yorgos Karahalis)\n← Kolašinac najbolji prvog dana Kupa Srbije u Novom Pazaru\nUpozorenje: Pljuskovi i nepogode tokom popodneva i večeri →


HRT: Jurić: Imamo nadu da bi Matej mogao biti pronađen živ\n19:51 / 04.02.2022.\nAutor: Marina Gantar/Dnevnik/HRT\n- Čini mi se da je ovo jedna uobičajena suradnja, ali mogu reći da je za nas u Srbiji svaki dolazak hrvatskih policijskih službenika važan. Očekujemo možda neke nove dokazne materijale i informacije i saznanja koja bi mogla pomoći u pronalaženju Mateja, kazao je Jurić za Dnevnik HTV-a.\nDodao je kako su u Beogradu i Srbiji "pomalo razočarani odnosom i naše i hrvatske policije jer nitko ne obavještava javnost".\n- Sve je pod nekim zavjetom šutnje, zbog čega dolazi do pojave raznih špekulacija i teorija zavjere što uopće nije dobro ni za istragu, a naročito za Matejevu obitelj.\n- Mislim da je sada ključna ova vrsta potrage i to zato što se pomoću baznih stanica i mobitela može doći do određenih dokaza. Taj je način potrage bio ključan u pronalasku Tijaninog ubojice i Tijaninog tijela. Upravo zbog toga, što je bazna stanica uhvatila signal dva i pol sata poslije - imamo neku nadu da bi Matej mogao biti pronađen živ, zaključio je Igor Jurić.


pink.rs | VELIKA AKCIJA POLICIJE U NIŠU: Privedeno 13 osoba! Fiktivno uplaćivali novac za otkup sekundarnih sirovina i "OPRALI" 150 MILIONA DINARA\nVELIKA AKCIJA POLICIJE U NIŠU: Privedeno 13 osoba! Fiktivno uplaćivali novac za otkup sekundarnih sirovina i "OPRALI" 150 MILIONA DINARA\nHAPŠENJE U KRALJEVU, PRIVEDENI NASILNICI: Posle svađe na terasi lokala stolicama tukli goste i lomili inventar\nUSPEŠNA AKCIJA POLICIJE: Zaplenjeno 112 kilograma marihuane u Beogradu, uhapšene tri osobe\nHAPŠENjE U NIŠU: Privedeni zbog sumnje da su primali mito za izdavanje lekarskih uverenja bez pregleda\nDOLIJALA RAZBOJNIČKA BANDA! Policija uhapsila četvoro zbog pljački u kojima su koristili noževe i satare


Radenko Mišević – retrospektivna izložba | Jovan Despotović\nRadenko Mišević – retrospektivna izložba\nOdjek intimističkog slikarstva\nU saradnji sarajevske Umetničke galerije Bosne i Hercegovine i beogradskog umetničkog paviljona »Cvijeta Zuzorić« najpre u Sarajevu, a sada i u Beogradu priređena je retrospektivna izložba slika Radenka Miševića.\nRadenko Mišević (Rogatica, 1920) prapada onoj generaciji jugoslovenskih umetnika koja je na umetničku pozornicu stupila odmah posle završetka poslednjeg rata, a svojim je delom na svojevrstan način delila sudinu društvenih i ideoloških transformacija koje su obeležile jugoslovensku najnoviju istoriju. Likovnu akademiju u Beogradu završio je 1946. godine (pohađao je nastavu kod Filakovića, Dobrovića i Milunovića) i tada je učestovovao na svojoj prvoj izložbi, da bi potom sledeće dve godine proveo na specijalki kod Nedeljka Gvozdenovića, Ivana Tabakovića i Marka Čelebonovića takođe u Beogradu. Profesor je fakulteta likovinih umetnosti u Beogradu od 1964. godine i Akademije likovnih umetnosti u Sarajevu od 1972.\nPored toga što je Mišević završavao umetničko obrazovanje u vreme socijalističkog realizma, pisac uvodne studije u katalogu ove retrospektivne izložbe Meliha Husedžinović polemički se postavila prema već izrečenim ocenama da je on pripadnik te estetike i predlaže koncepciju po kojoj je ovaj autor, budući da je još od vremena studija slikarstva bio istinski zainteresovan isključivo za plastičke vrednosti svojih slika i da mu je trajni ideal bio »koordinacija strukture i ravnoteža elemenata slike«, a da je sam Mišević pisao kako se preko motiva ne ide do slike, niti formalno niti idejno ne potpada pod kategorije tog tendecioznog realizma. Kada se danas na osnovu pronađenih i izloženih slika koje su okupljene na izložbi pokušaju odvagati ove dve ocene, čini se da su novija bliža suštinama oblikovanja Radenka Miševića. Ovo u svakom pogledu umereno slikarstvo, proisteklo iz intimističkih poetika naših velikih predratnih majstora sa vrlo jasnim ekspresionističkim referencama, prošlo je kroz procese koji pogađaju čitave generacije umetnika: zainteresovani su za ustanovljavanje naše autentične varijante savremenog izraza za koji se pedesetih godina verovalo da može da proizađe iz srednjovekovnog slikarstva, a zatim je pretrpelo kratkotrajan uticaj apstraktnih istaživanja, i napokon, još i nekoliko tipova figurativnih orijentacija. Ako bi bilo potrebno da se ukratko i shematski periodizuje njegovo stvaralaštvo, čini se da je usled takvog razvoja tačno navesti kako je Mišević prvo prošao kroz fazu školskih radova, zatimi kroz fazu traženja, da bi na kraju umetnički trajao kroz period promena koje su još i danas karakteristične za njegovo delo. Pri tome je za ova njegova duboka artificijelna nastojanja, poput znaka umetničke sudbine, svojstvena intencija da se savlada naturalizam i deskripcija koje je nasledio iz tradicije moderne i da se oni zamene osobenim komoponovanjem, traženjem postojanosti unutrašnjeg ritma u slici. Nije se, tako, libio ni da u granicama sopstvenog temperamenta eksperimentiše sa slikarskim materijalima; na primer kada mu u periodu enformela (za koji je tačno primećeno da duguje svom klasičnijem krilu, i da je on zapravo međuigra koja kod njega treba da dovede do nekih novih plastičkih. rešenja u slici) tradiconalno slikarska sredstva budu izgledala nedovoljna, u ulje će uneti pesak i na taj način nastaviti da slika sve do danas.\nKada bismo se služili kritičarskim metaforama za Radenka Miševića bismo rekli da je »siva četka srpskog slikarstva« (po ugledu na slično prikazivanje njegove daleke slikarske preteče Nadežde Petrović). I zbilja, u slikarskim iskazima svih rapsodija Radenka Miševića primenjena je sasvim tačna plastička istina do koje je ovaj autor došao neprekidnom koncentracijom na čiste slikarske sadržaje svoje umetnosti. Po posvećenosti tom cilju i po opusu što je pred nama, koji odlikuje nesumljiva plastička homogenost, Radenko Mišević zauzima veoma istaknuto mesto među sada već klasicima posleratne jugoslovenske umetnosti.\nTreći program Radio Beograda, Beograd, 6. 1985, Jedinstvo, Priština, 3. 7. 1985, str. 10


Od posledica COVID-19 preminulo još pet osoba\nPočetak/Virus Korona/Od posledica COVID-19 preminulo još pet osoba\nU Srbiji je u protekla 24 časa preminulo još petoro pacijenata od posledica prouzrokovanih virusom korona, a kod još 148 osoba potvrđeno je prisustvo virusa, rekao je na konferenciji za medije dr Goran Stevanović, direktor Infektivne klinike. Registrovano je ukupno 1.624 slučajeva, hospitalizovano 1.046 pacijenata, od toga njih 69 je na Sajmu u Beogradu. Na respiratoru je ukupno 89 pacijenata.\n„Preminulo je pet (5) osoba muškog pola, prosek njihovih godina je 63,2 i svi oni su imali komorbiditete, odnosno više drugih bolesti koje su doprinele neželjenom ishodu bolest“, piše na sajtu covid19.rs.\nDr Stevanović se zahvalio svima koji se pridžavaju mera i poručio je da nisu uvedene sve ove mere i da se građani nisu pridržavali cifre bi bile 10 puta veće. On je dodao da stručnjaci nisu zadovoljni trenutnom situacijom, da postoji mogućnost da se ona pogorša, ali ako budemo istrajni možemo iz ovoga izaći kao pobednici.\nOn je istakao da policijski čas i zabrana kretanja ne znače da oni koji osete simptome ne smeju da odu do domova zdravlja i trijažnog centra da se jave i potraže pomoć.\nCOVID-19 Koronavirus preminuli zaraženi


Nebojša Medojević (PzP), Srđan Milić (SNP), Andrija Mandić (NOVA) i Neven Gošović (SNP) danas na glavnom podgoričkom trgu povodom početka predizborne kampanje, foto: Savo Prelević\nOpoziciona koalicija "Bolja Crna Gora" je počela predizbornu kampanju na glavnom podgoričkom trgu obraćajući se novinarima i poručujući javnosti da je cilj obračun sa organizovanim kriminalom i korupcijom i pomirenje Crne Gore.\nOkupljeni na podgoričkom Trgu Republike u prisustvu aktivista i obučeni u bijele košulje lideri opozicione liste "Bolja Crna Gora" su poručili javnosti da će iskorijeniti korupciju i obračunati se sa organizovanim kriminalom. "Krajnje je vrijeme da zaživi demokratija u glavnom gradu, a demokratiju predstavlja život uređen po pravilima koja pomažu nejake, a ograničavaju jaki i da pravila važe za sve jednako", rekao je nosilac opozicione liste Neven Gošović i dodao:\n"Način života građana Podgorice šalje jasnu poruku da je vrijeme za promjene, ali za te promjene je neophodan podsticaj naroda. Ja sam duboko ubijeđen da će taj podsticaj doći i da ćemo 23. maja dobiti demokratsku, odgovornu vlast u Podgorici za bolju Podgoricu, za bolju\nNebojša Medojević,Andrija Mandić i Goran Danilović\nPredsjednik Nove srpske demokratije Andrija Mandić je rekao da su se građani ujedinili, a time i kompletna opozicija:.\n"Naš program je veoma jednostavan. To je narodni program sa kojim hoćemo da gradimo bolju Crnu Goru jer da bi Crna Gora ostala evropska država ona mora biti bolja. Hoćemo da iskorijenimo kriminal i korupciju. Obračunaćemo se sa organizovanim kriminalom i pomirićemo Crnu Goru", rekao je Mandić.\nSimbol bijelih košulja\nPredsjednik Pokreta za promjene Nebojša Medojević je rekao da su ciljevi opozicione koalicije ostvarenja zdravih investicija kako buduće generacije ne bi bile smo najamna radna snaga bjelosvjetskim tajkunima.\n"Imamo ekonomski program koji garantuje nove, zdrave investicije koje će se odvijati po zakonu u interesu svih i radnika i poslodavaca, a ne samo korumpiranih lokalnih moćnika koji od svake zgrade koju su napravili u Podgorici imaju po jedna stan ili poslovni prostor", kaže on.\nNovinare je interesovalo šta simbolizuju bijele košulje u kojima su se pojavili opozicioni lideri, ali i njihovi aktivisti. Nebojša Medojević je rekao:\n"Mi želimo da pokažemo da smo spremni da zavrnemo rukave i da gradimo Podgoricu i Crnu Goru. Simbol bijelih košulja je da se ovdje radi o časnim, poštenim i hrabrim ljudima koji se nijesu uključili u politiku da bi napunili svoje džepove i ako mene budu slušali maćićemo i džepove sa bijelih košulja da ljudi ne pomisle da služe samo da se u njih stavlja provizija od korupcije, džepovi služe da se stavi olovka, da se stavi maramica i da svi zajedno krenemo da radimo i gradimo i centar i periferiju i Podgoricu i sjever."\nNa pitanje novinara šta će opoziciona koalicija cijeniti kao sopstveni uspjeh predsjednik Socijalističke narodne partije Srđan Milić je rekao da je uspjeh samo okupljanje opozicije, a da matematički opozicija pobjeđuje u 12 gradova:\n"Uspjeh je da se Crnoj Gori ponudila alternativa, mogućnost da građani znaju da je potpis ove kampanje "Promjene za tvoje dobro", a ne za dobro bilo kojeg političara u Crnoj Gori i ova kampanja je dugoročnija nego što je priča o lokalnim izborima. Matematički u odnosu na ono što smo uradili na prethodnim izborima kada smo nastupali samostalno mi imamo većinu u 12 od 14 opština. Od građana Crne Gore zavisi da li će da žele promjene za njihovo dobro ili će željeti da se obezbijedi status quo za dobro onih koji su do juče rukovodili tim lokalnim samoupravama!"\nNa pitanje da li očekuju da će se opozicionoj koaliciji pridružiti nezavisni intelektualci i organizacije koje ne prihvataju aktuelno društveno političko i ekonomsko stanje, Medojević je rekao:\n"Kada razne strukture crnogorskog društva koje žele slobodu i demokratiju, a nijesu do sada imale preveliko povjerenje u opoziciju, možda zato što smo mi između sebe davali povoda za to nepovjerenje, kada vide kako djelujemo jedinstveno, kako djelujemo zajednički, kako smo stavili po strani sve naše programske, ideološke i političke razlike da bi spasili Crnu Goru od ekonomskog socijalnog i moralnog ponora u koji vodi ova vlast, da ćemo kod njih probuditi osjećaj odgovornosti."


Vlada FBiH saglasna sa provedbom dubinskog snimanje telekoma koju radi PwC - Akta.ba\n14.06.2018. 13:06 / Izvor: Akta.ba\nFederalna vlada prihvatila je informaciju o aktivnostima na provođenju procesa dubinskog snimanja (Due Diligence) telekom operatera sa učešćem državnog kapitala Federacije BiH.\nInformacija je upućena dopisom Delegacije Evropske komisije 26.4.2018. godine članovima Odbora za koordinaciju, uime Vlade Federacije Bosne i Hercegovine i telekom operatera, kojom je Delegacija Evropske komisije izvijestila o okončanju postupka nabavke usluga dubinskog snimanja telekom operatera i angažovala internacionalnu revizorsku kuću PricewaterhouseCoopers (PwC) Sarajevo u konzorciju s PwC Beograd, Zagreb, Ljubljana i Bukurešt.\nFederalna vlada zadužila je članove Odbora za koordinaciju da nastave s praćenjem aktivnosti na realizaciji dubinskog snimanja, a članove Odbora za koordinaciju, imenovane uime Ureda premijera i Ministarstva finansija, da izvještavaju Vladu Federacije o napretku u provedbi.\nČlanovi Odbora za koordinaciju koji su delegirani, uime telekom operatera, su zaduženi da osiguraju podršku za nesmetanu provedbu aktivnosti, u skladu s prethodnim odlukama i zaključcima Parlamenta i Vlade Federacije BiH i da, u skladu sa ovlaštenjima, redovno informišu organe upravljanja i vlasnike o statusu provedbe dubinskog snimanja, saopćeno je iz Ureda za odnose s javnošću Vlade FBiH.\nOmladinskih brigada 88a 11070 Beograd\nPricewaterhouseCoopers d.o.o. Ljubljana\nCesta v Klece 15 SI-1000 Ljubljana\nPwC Savjetovanje d.o.o. Zagreb\nKneza Ljudevita Posavskog 31 10000 Zagreb


Oprost greha na internetu\nIn BIDD Theme, Digital Diplomacy, Public diplomacy, Tehnologije SERBIAN only, Tekstovi na srpskom\nPapa Franja na svom Tviter nalogu ima preko 12 miliona sledbenika i oglašava se svakim povodom, pri čeu i virtuelna molitva ima vrednost prave\nVećina američkih ambasadora ima nalog na Tviteru ili Fejsbuku i sve češće i na Jutjubu radi informisanja javnosti zemlje u kojima služe (ili one kod kuće) o svojim svakodnevnim aktivnostima, ili povremenog davanja mišljenja o nekim pitanjima.\nOni čak obaveštavaju javnost o svom raspoloženju. Stejt department procenjuje da su njegovi zaposleni u direktnoj komunikaciji sa više od 15 miliona ljudi širom sveta.\nMreža za vladare sveta\nNasuprot masovnosti popularnih društvenih mreža, 2012. godine pojavila se elitna mreža Best of All Njorlds. Ova platforma ima oko 25.000 registrovanih članova iz preko 130 zemalja sveta. U ovu grupu za bogate i moćne može se ući samo uz pozivnicu osnivača, grofa Erika Vahtmajstera, ili na ličnu preporuku nekog od članova koji mogu pozvati najviše pet novih posetilaca. Korisnici ove platforme čine svega jedan odsto ukupne internet populacije, to su milioneri, članovi kraljevskih porodica, predsednici kompanija…\n“Forin polisi” je u analizi Tviter naloga analizirao uticaj svetskih ličnosti, poput Baraka Obame i pape Franje. Obamin indeks je 99, bolji i od Džastina Bibera (96) i Lejdi Gage (95), a prati ga 43,9 miliona pratilaca. Najviše Obaminih pristalica je iz SAD, zatim slede Britanci, pa Indonežani u čijoj državi je američki predsednik pohađao školu. Obama tvituje najviše o politici, pa ga tu karakterišu kao radoholičara, a najpopularniji tvit mu je “Da, mi možemo”.\nPapa Franja na svom Tviter nalogu ima 12 miliona sledbenika i oglašava se svakim povodom. Tako je uoči početka Svetkog kupa u fudbalu na osam jezika poželeo svim učesnicima dobar Mondijal. Prošle godine papa je tokom svog prvog apostolskog putovanja ponudio praštanje greha svima koji budu učestvovali u proslavi obeležavanja Svetskog dana mladih, bez obzira na to da li će tu proslavu pratiti putem televizije, radija ili interneta.\nFidel Kastro otvorio je Tviter nalog još 2007. objavljujući svoja razmišljanja, ali i strahovanja da svet tone u nuklearnu katastrofu. Kastro pomno prati zbivanja u svetu i provodi više sati dnevno na internetu, ima 112.000 pratilaca i 32.663 tvita.\nNa Tviteru žive i mnoge istorijske ličnosti, pa svoj nalog “ima” i Josip Broz Tito, i to čak 10, a najbrojniji je “doživotni predsednik SFRJ” koji ima oko 11.000 pratilaca, dok Jugoslavija ima 81.000 pratilaca.\nJeftino, a moćno\nDigitalna diplomatija zahteva mnogo više od nacionalnog brendiranja jedne zemlje. Ona je sredstvo za ostvarivanje spoljne politike na moderan način, za uticanje na javno mnjenje u drugim zemljama. Elektronska diplomatija takođe može da umanji troškove diplomatskih misija, od svakodnevnog komuniciranja i razmenjivanja poruka, do komuniciranja sa stranom publikom, pa i do troškova štampanog materijala. Ona doprinosi stvaranju virtuelne kulture koja, iako ne može da zameni ulogu diplomate pregovarača, može da je dopuni.\nhelenafinn3@gmail.comApr 10, 2019, 2:27 PM (11 hours ago)


Pogledajte najnovije vesti iz kategorije Samanta Stosur. Uvek pravovremene i tačne sportske vesti. - HotSport - Najnovije sportske vesti - Sve na jednom mestu\n12. sep 2019. 11:51\nRedakcija| 2019-01-25T10:29:47+02:00\t25. jan 2019. 10:10|0 komentara|Beta\nKOLEGINICA OSUDILA ŠARAPOVU: Nije znala? Ma dajte! Videćete kako će se provesti po povratku na teren\nStefan Smuđa| 2016-10-10T09:39:11+02:00\t10. okt 2016. 9:50|0 komentara|HotSport\nAustralijska teniserka Samanta Stosur osudila je način na koji je Marija Šarapova ‘pomilovana’, te naglasila da se neće lepo provesti po povratku u tenis.\n10. okt 2016. 9:50\nStrahinja Nikolić| 2016-05-31T17:22:56+02:00\t31. maja 2016. 18:30|0 komentara|Tanjug\n31. maja 2016. 18:30\nVTA ČARLSTON: Poraz Krunićeve u prvom kolu\nLazar Janošević| 2016-04-05T20:11:16+02:00\t5. apr 2016. 20:10|0 komentara|HotSport\nSrpska teniserka poražena je od Samante Stosur 6:4, 6:4.\n5. apr 2016. 20:10\nAleksandar Milosavljević| 2014-07-06T21:09:59+02:00\t6. jula 2014. 21:09|0 komentara\nNenad Zimonjić nije uspeo da se u svojoj primarnoj disciplini muškim dublovima u paru sa Danijelom Nestorom domogne završnice Vimbldona, ali je zato u mešovitim parovima sa Australijankom Samantom Stosur osvojio trofej. Zimonjić i Stosur su u finalu sa ubedljivih 2:0, po setovima 6:4, 6:2, posle svega 56 minuta igre savladali iskusnog Belorusa Maksa Mirnija\n6. jula 2014. 21:09\nAleksandar Milosavljević| 2014-07-05T20:14:10+02:00\t5. jula 2014. 20:14|0 komentara\nIako su postavljeni tek za 15. nosioce srpski teniser Nenad Zimonjić i iskusna australijska igračica Samanta Stosur plasirali su se u finale Vimbldona u konkurenciji mešovitih parova. Nenad i Samanta su u polufinalu savladali pakistanca Kurešija i Ruskinju Duševinu sa 2:0, po setovima 7:5, 6:2 posle 67 minuta igre. Protivnici srpsko-australijskoj kombinaciji u finalu biće pobednik\n5. jula 2014. 20:14\nZimonjić u četvrtfinalu miks dubla\nAna Đorđević| 2014-07-02T21:20:21+02:00\t2. jula 2014. 21:20|0 komentara\nSrpski dubl igrač Nenad Zimonjić plsirao se u četvrtfinale miks dubla na Vimbldonu, pošto je sa partnerkom Samantom Stosur savladao par Butorac/Baboš 2:1 (2:6, 6:2, 8:6). Posle lošeg početka Zimonjić i Stosurova su se probudili i u drugom setu razbili protivnike. Velika borba viđena je u trećem setu u kome je u taj breku sa\n2. jula 2014. 21:20\nStosur ovojila Osaku\nAleksandar Milosavljević| 2013-10-13T16:35:20+02:00\t13. okt 2013. 16:21|0 komentara\nAustralijska teniserka Samanta Stosur osvojila je WTA turnir u Osaki, pošto je u finalu pobedila Kanađanku Judžin Bušar sa 3:6, 7:5, 6:2. Stosur je do druge titule u sezoni, a pete u karijeri došla posle dva sata i 13 minuta velike borbe. Ona je ovog leta trijumfovala na turniru u Karlsbadu. Turnir u Japanu igran\n13. okt 2013. 16:21\nPovrede otkazale ženska četvrtfinala\nAleksandar Milosavljević| 2013-03-14T23:52:00+02:00\t14. mar 2013. 23:59|1 komentar\nAzarenka i Stosur morale da se povuku sa turnira u Indijan Velsu\n14. mar 2013. 23:59


Dobra knjiga - Lasno ćemo ako jesmo ljudi - lektira 7. razred (broširan povez) - Knjige za decu i mlade -\nizbor epskih narodnih pesama pokosovskog ciklusa i pesama o hajducima i uskocima, izbor narodnih pesama o radu, izbor kratkih proznih vrsta, izbor usmene književnosti nacionalnih manjina\nPod hajdučkom epikom podrazumevaju se epske narodne pesme koje je Vuk Stefanović Karadžić svrstao u tematsku grupu pjesme junačke srednjijeh vremena, zajedno sa uskočkim pesmama. Najpre je objasnio ko su bili hajduci: „Narod naš misli i pjeva da su u nas hajduci postali od turske sile i nepravde. Da rečemo da gdjekoji otide u hajduke i bez nevolje, da se nanosi haljina i oružja po svojoj volji ili kome da se osveti, ali je i to cijela istina, da što je god vlada turska bolja i čovečnija, to je i hajduka u zemlji manje, a što je gora i nepravednija, to ih je više, i za to je među hajducima bivalo kašto najpoštenijih ljudi, a u početku vlade turske jamačno ih je bilo i od prve gospode i plemića.” Nakon toga, objasnio je da su hajdučke pesme zapravo pesme o hajducima, ali i da nisu sve pesme koje opevaju hajduke hajdučke. U našoj narodnoj poeziji narodni pevač opisuje uzroke nastanka hajdučije – bezvlašće, bezakonje, zulum Turaka – koji seprotežu kroz veliki broj pesama. Hajdučija je verno prikazana u pesmi Starina Novak i knez Bogosav, koja opeva nepravedne društvene odnose kroz dirljivu priču Starine Novaka o mučnom argatovanju za gospodu. U pesmi Stari Vujadin opevana je hajdučka vernost i izdržljivost, kao i ljubav naroda prema hajducima, dok se u pesmi Mali Radojica opeva hajdučka postojanost i izdržljivost i problematizuje hajdučka mladost.\nUprkos tome, uskoci su bili slični hajducima, pokretljivi i vešti, zajedno sa hajducima onemogućavali su neprijatelju da zavlada našim krajevima. Pesme o uskocima verno beleže mnogobrojne borbe sa Turcima i prodor Turaka na njihovu teritoriju i domove. Narodni pesnik je voleo da peva pesme o uskocima kako bi iskazao njihovo nesumnjivo junaštvo i neustrašivost. Uskoci koji se opevaju u ovoj zbirci jesu, svakako, Janković Stojan, Smiljanić Ilija, Senjanin Tadija, Senjanin Ivo. Takođe, u zbirci se nalaze i pesme pokosovskog ciklusa, koje opevaju viteški otpor prema nasilju i nepravdi, kaoi zulum turskih osvajača. Neke od njih su: Bolani Dojčin, Dioba Jakšića, Smrt vojvode Kajice, Oblak Radosav,…\nIzborom upravo ovih pesama učenicima je omogućeno saznanje o izuzetno jakom otporu prema nasilju i turskim osvajačima, o veličini i odvažnosti junaka, ali im je, na neki način, i predočena slika svoje otadžbine posle 1389. godine.


Za Beograd četrdesetak autobusa iz Smedereva - Politika - Dnevni list Danas\nPočetna » Politika » Za Beograd četrdesetak autobusa iz Smedereva\nZa Beograd četrdesetak autobusa iz Smedereva\nNa skup u Beogradu u okviru kampanje „Budućnost Srbije“, miting podrške Aleksandru Vučiću, danas je iz Smedereva krenulo četrdesetak autobusa, potvrdili su portalu Podunavlje.info pojedini članovi Srpske napredne stranke.\n1Piše: Podunavlje.info 19. aprila 2019. 16.15 Izmenjeno: 23. aprila 2019. 04.03\nČetrdeset autobusa, puta 50 putnika, dakle, samo iz Smedereva je oko 2000 članova i simpatizera Srpske napredne stranke otišlo u Beograd.\nInače, među njima su i zaposleni u javnim preduzećima i ustanovama, kao i zaposleni u Gradskoj upravi u Smederevu.\nKako nezvanično saznaje Podunavlje.info, kvota za „opštinare“ je bila 150, a otišlo je njih 140, od ukupno oko 300 zaposlenih. Međutim, bilo je i onih koji su odbili da idu na ovaj stranački miting, rekli su isti izvori portala Podunavlje.info.\nČlanove i simpatizere Srpske napredne stranke do prestonice prevoze uglavnom autobusi sa beogradskim registracionim oznakama, ali i vozila firme „Jakšić Turs“ Leskovac, „Tea Travel“ Smederevo…\nmiting, Smederevo, SNSSmederevo\nNezavisni sindikat metalaca: Radnici odahnuli, šansa za povećanje proizvodnje\nJedan od ambasadora projekta „Fudbal za prijateljstvo“ iz Smedereva\n21. aprila 2019. u 10.16\nVucic (zvani AVtobus zvani zelja, zelja zvana Kralj Aleksandar Veliki Vuk) kao sofer, kondukter, inspektor i revizor autobusa“Buducnost Srbije“, kao peva i zlo ne misli, zagrljen sa bratom od tetke kanadske Dodikom ( nije tetka samo Vulinova, prim. prev.) ojkuje onu cuvenu srpsko- herojsku“ Nemoze na niko nista, jaci smo od sudbine“, uz pratnju vrednih zubara, nosilaca sendvica i uputa za izlaz iz velikog grada.


Ministarka finansija Zora Vidović sa predstavnicima Svjetske banke | Banjaluka.net\nMinistarka finansija Zora Vidović sa predstavnicima Svjetske banke\nMinistarka finansija Republike Srpske, Zora Vidović, razgovarala je danas u Banjaluci sa delegacijom Svjetske banke, predvođenom šefom Кancelarije Svjetske banke za BiH Emanuelom Salinasom.\nTema sastanka je bila nastavak priprema Programa za rehabilitaciju puteva Republike Srpske i implementacije Projekta restrukturiranja željeznica Republike Srpske.\nCilj pomenutih projekata je poboljšanje operativne efikasnosti i finansijske održivosti saobraćajnog sektora, uz istovremeno promovisanje veće mobilnosti, sigurnosti i pristupačnosti u redovnim i ekstremnim vremenskim uslovima za korisnike saobraćaja u Republici Srpskoj.\nZahvalivši Svjetskoj banci na iskazanoj podršci ministarka finansija je istakla važnost Programa rehabilitacije puteva: “Za Republiku Srpsku i njene građane je veoma značajno da se uspješno realizuju razvojni projekti ovog tipa. Ulaganje u izgradnju, modernizaciju i rekonstrukciju puteva i putnih objekata će značajno poboljšati kvalitet magistralne i regionalne pitne mreže u Republici Srpskoj, te dodatno unaprijediti finansijsku održivost sektora puteva.“\nSastanku su prisustvovali i Sajmon Dejvid Elis – program lider za infrastrukturu Zapadnog Balkana, Antonio Nunjez – viši specijalista za transport i vođa tima, Milorad Đurđević – pomoćnik ministarke finansija u Resoru za upravljanje dugom i Gordana Praštalo, načelnica Odjeljenja za spoljni dug.


MUTIRANI VIRUS GRIPA POKOSIO SRBIJU: Zaraženo preko 200.000 ljudi, najteža epidemija u poslednjih 10 godina!\nPosle Nove godine Hongkong grip mutirao u teži oblik, broj obolelih dupliran za samo tri dana... Protiv ovog virusa nema vakcine, imamo posla sa najopasnijom epidemijom u poslednjih deset godina, upozoravaju epidemiolozi.\nNe uzimajte antibiotike - Doktorka Branka Grujić savetuje sve građane da ne uzimaju antibiotike na svoju ruku, već da se savetuju sa lekarima.\nSLUČAJ PREMINULOG DEČAKA Veliki preokret u\nKOJI JE PUT DO GRČKE NAJJEFTINIJI Neki turisti\nVELIKI BROJ ZAHTEVA ZA DRŽAVLjANSTVO Mladi\nNOVI DETALjI DRAME U ZRENjANINU: Nada Macura za\nOSTALA BEZ NEKRETNINE NA DEDINJU! Kuću Marije\nSVAKOGA DANA NOVI ŠOK ZA VOZAČE Kazna 10.000


Uhapšen lažni partner "Beograda na vodi"\n31/08/2018 | 19:15\nPripаdnici odeljenjа zа borbu protiv visokotehnološkog kriminаlа uhаpsili su V.J. (61), zbog sumnje da se je oštetio veći broj građana lažno se predstavljajući kao Andrej Kаmаrаš, finаnsijski direktor kompаnije “Al Maabar Investments – LLC” kojа posluje u okviru projektа “Beogrаd nа vodi”, saopštilo je Ministarstvo unutrašnjih poslova.\nSumnjа se dа je V.J. tokom dužeg vremenskog periodа, stupаo u kontаkt sа većim brojem prаvnih licа sа teritorije Srbije, kojimа je lаžno nudio mogućnost plаsmаnа njihove robe nа tržištu Ujedinjenih Arаpskih Emirаtа, preko kompаnije “Al Maabar Investments – LLC” sа sedištem u Abu Dаbiju.\nOn je izrаdio lаžnu veb strаnicu www.almmaab.com, kojа svojim grаfičkim izgledom liči nа veb prezentаciuju kompаnije “Al Maabar Investments – LLC”, nа kojoj je ostаvio imejl аdresu preko koje je komunicirаo sа oštećenim kompаnijаmа.\nNovinari odbili da intervjuišu predsednika\n16/10/2020 | 09:41\nVrtoglave cifre: Najskuplji kvadrat u Srbiji prodat za 9.000 EUR!


POUKE I PROROČANSTVA – Strana 12 – Svetosavlje\n« PRETHODNA STRANA1\t... 11\t12 13\t... 27SLEDEĆA STRANA »\nOvaj apostolski učitelj nikada nije otvorio usta da kaže reč protiv Jevreja, ni u Solunu, niti u Kastoriji, niti u Joanini, niti igde drugo gde je bilo Jevreja, ali je Hrišćane učio da žive kao Hrišćani, da čuvaju istinu i poverenje u vlasti koje im dade Bog. To su imali prilike da čuju i Arbanasi koji su išli da čuju njegove propovedi i svedočili su o njemu da je čovek Božji, tako da je i Kurt paša, čuvši za njegovo dobro ime, naložio da mu ga dovedu. Toliko mu se dopala propoved koju je čuo, da je Svetome načinio i presto, o kojem smo govorili, i još ga obložio i kadifom. Ali svelukavi i premrski rod hristonenavidnika jevrejskih, kao i u prethodnim vekovima, pokazao je krajnju ozlobljenost na Hrišćane i sada. Ne mogući da otrpe da se propoveda Vera i Blaga Vest Isusa Hrista, joaninski Jevreji bogoprogonitelji otišli su kod mesnoga paše i rekli da je svešteni Kozma poslan od Moskovljana da prevari carsku raju da ode u Moskvu. Ali Božji Promisao ovaj put sačuva Svetitelja od ovog smrtonosnog podgovaranja, mada je Hrišćanima razrezana velika novčana kazna. Otada je svešteni Kozma navukao na sebe nepomirljivu mržnju jevrejsku i pošto je jasno pokazano da je ono što su prijavili paši bila čista kleveta, on opet otide u Joaninu i prvo ubedi Hrišćane da pomere zajednički pazar sa nedelje na subotu, što je Jevrejima proizvelo velike gubitke. Uz to ih je oglasio i očevidnim neprijateljima, koji svaku priliku koriste da neko zlo učine Hrišćanima. Još je i, želeći da skine Hrišćanima sa glave fesove i ostalo što su kupovali od Jevreja, učio ih da je sve to nečisto i da sve što im prodaju, Jevreji oskvrne. I ne mogući više da gledaju i slušaju Svetitelja kako ih razobličava, Jevreji otidoše Kurt paši i ovaj put mu dadoše mnogo novca da ga liši života. On se posavetova sa svojim hodžom i reši se da ga preda da se pogubi, što se i dogodilo na sledeći način. Svetitelj je imao običaj da, kud god išao da propoveda, uzme prvo dozvolu od mesnoga arhijereja ili od njegovih epitropa, a ujedno je slao i Hrišćane da dozvolu uzmu i od svetskih vlasti, kako bi mogao neometano da propoveda. Otišavši tako u jedno arbanaško selo po imenu Kolikontaši, uzeo je dozvolu od mesnog arhijereja, a raspitavši se i saznavši da je vlast nad tim krajem imao Kurt paša, koji je stolovao u gradu Beratu, udaljenom dvanaest sati odatle, posla čoveka koji mu donese dozvolu. Ali on ovaj put ne bi zadovoljan, nego zatraži da za svaki slučaj ode sam i hodži. Hrišćani ga zaustavljahu, govoreći mu da nikada tako šta nije uradio i da nikada nije išao lično da zatraži dozvolu. Ali ne mogahu ga sprečiti. Rekavši im da dalje ne ispituju, Sveti uze sa sobom četvoricu kaluđera i jednog sveštenika kao tumača, te otide hodži. Hodža mu pritvorno reče da ima pismo od Kurt paše, u kojem mu određuje da ga pošalje njemu na razgovor. Zatim zapovedi svojim ljudima da čuvaju Svetitelja dok ga ne pošalje paši i da ga ne puste da izađe iz njegovoga dvora. Tada blagosloveni učitelj shvati da će biti ubijen. On proslavi Vladiku Hrista i zablagodari Mu što ga udostoji da put apostolske propovedi okonča mučeništvom. Okrenuvši se monasima koji su ga pratili, reče im stih iz psalma: Prođosmo vatru i vodu i izvede nas u spokojstvo, i celu tu noć provede psalmima slavosloveći Gospoda, ne pokazavši nikakav znak tuge što ostaje bez života, nego još u licu blistajući radošću kao da ide na pir. A kada svanu, uzeše ga sedmorica Turaka krvnika, staviše ga na konja, kao da ga navodno vode Kurt paši. Ali kada se udaljiše na dva sata odatle, dovedoše ga do jedne velike reke, skinuše sa konja i otkriše mu zapovest Kurt pašinu da ga ubiju. Sveti sa radošću primi tu vest i, preklonivši kolena, pomoli se Bogu blagodareći Mu i slaveći Ga što ljubavi Njegove radi žrtvuje život, za čim je oduvek žudela duša mu. Zatim se podiže i krstoobrazno blagoslovi četiri strane sveta i sve Hrišćane koji čuvaju njegove savete. Krvnici stajahu kraj jednog drveta i htedoše da mu zavežu ruke. Ali Sveti ih ne pusti, rekavši im da se neće otimati, nego da će prekrstiti ruke kao da su mu vezane. Zatim priće drvetu i krvnici mu oko vrata vezaše uže i kako ga stegnuše, polete božanski duh Svetiteljev na Nebesa, te se udostoji triblaženi Kozma, sveta ukras preblagoukrasni, da od Gospoda primi dvostruki venac – i ravnoapostolstva i sveštenomučeništva, u starosti od šezdeset pet leta.\nObnaživši njegove svete mošti, krvnici ih baciše u reku, vezavši im veliki kamen oko vrata. A Hrišćani, saznavši za to, dohitaše odmah da ih izvade, ali ni mrežama nisu uspeli da ih pronađu. Posle tri dana neki blagoverni sveštenik Marko, paroh hrama Vavedenja Presvete Bogorodice u Kolikontašiju koji je blizu reke, otide sa štapom i, prekrstivši se, pođe da pretraži reku i – čuda! – odmah ugleda svete mošti gde plivaju po vodi kao da su žive. On im pritrča, obgrli i, dok ih je izvlačio, iz medotočnih usta Svetiteljevih isteče mnogo krvi u reku. On ga odenu u svoju rasu koju je doneo iz Bogorodičinog hrama i pogrebe česno u crkvenom narteksu u selu Kolikontaši, uz načalstvovanje arhijereja velegradskog Joasafa.


Održan sastanak sindikata i Uprave "Željeznica RS" - Istinito.com - Ne budi ovca!\nPočetna > BIH > Društvo > Održan sastanak sindikata i Uprave “Željeznica RS”\nOdržan sastanak sindikata i Uprave “Željeznica RS”\n4. Aprila 2019. Istinito151Leave a Comment on Održan sastanak sindikata i Uprave “Željeznica RS”\nGotovo četiri sata provedena na sastanku u zgradi “Željeznica RS” u Doboju danas nisu bila dovoljna da sindikati i Uprava postignu dogovor o sistematizaciji radnih mjesta, pa se konačan tekst ovog dokumenta očekuje sljedeće sedmice.\n“Što se tiče sindikata, ima primjedaba na neke više stručne saradnike, stručne saradnike za koje mi smatramo da ih ipak ima više, odnosno tražili smo u nekim većim čvorovima, što nam je i udovoljeno, da se poveća broj manevrista”, izjavio je Zlatko Marin, predsjednik Samostalnog sindikata saobraćajno-transportne djelatnosti.\nOsim o sistematizaciji radnih mjesta, raspravljalo se i o povećanju plata, vrućoj temi koju su nametnuli sindikalci, smatrajući da se taj problem najbrže može riješiti kroz Pravilnik o sistematizaciji radnih mjesta.\n“Naš zahtjev odranije je da ovi niži platni razredi idu s procentualno većim povećanjem plate, jer, podsjetiću vas, trenutno su primanja zaposlenih na ‘Željeznici’ manja nego prije 12 godina”, kazao je Goran Čamdžić, predsjednik Samostalnog sindikata za održavanje šinskih vozila.\nZoran Ilinčić, generalni direktor ŽRS, nagovijestio je nakon sastanka da bi plate radnicima mogle biti veće, ali o konkretnim procentima nije govorio, kao ni kada bi im na bankovnim računima mogli biti veći iznosi.\n“U ovom momentu je još teško pričati konkretno o procentima, ali svakako i ovaj obim prevoza i ovo sve što radimo po pitanju ušteda i ovakvih organizacionih promjena govore da smo u pravu kada smo na početku godine pravili procjene i planirali da u ovoj godini imamo osnova da razmišljamo o povećanju plata i poboljšanju statusa naših radnika”, rekao je Ilinčić.\nTagged istinito plate sastanak sindikat zeljeznice rs\nBanjaluka: Više sredstava za projekte NVO sektora\nHarry i Meghan ušli u Ginisovu knjigu rekorda


Tretmani protiv komaraca u Novom Sadu - uskoro i protiv krpelja, dezinfekcija otvorenih i zatvorenih prostora\nIstovremeno, nastavlja se dezinfekcija otvorenih i zatvorenih prostora\nNakon što su prethodnih dana izvedeni tretmani protiv komaraca u zatvorenom i na otvorenom u kvartovima na Novom naselju u kojima se nalaze zgrade čiji podrumi su konstantno pod vodom, ekipe Ciklonizacije počele su monitoring odraslih komaraca na celoj teritoriji grada Novog Sada.\nKako navode u ovom preduzeću, rezultati minitoringa se očekuju u najkraćem roku pa će, na osnovu tih podataka, i serija tretmana protiv odraslih komaraca biti izvedena već tokom ove nedelje.\nOvogodišnja akcija zaštite zdravlja građana od komaraca počela je pre nedelju dana izvođenjem larvicidnih i tretmana protiv odraslih komaraca na Novom naselju. Duži period se prati stanje na celoj teritoriji grada i, prema rečima portparola Ciklonizacije Darija Aćimovića, procena je da je došlo vreme za monitoring i tretmane protiv takozvanih urbanih ili kućnih komaraca.\nKako navodi, ovi tretmani će se izvoditi sa zemlje, jer je ovaj način pokazao najveću efikasnost protiv pomenute vrste komaraca.\n"Pratimo i stanje sa rečnim komarcima na Dunavu, ali za sada, zbog niskog vodostaja, nema potrebe ni za larvicidnim ni za tretmanima protiv odraslih formi ovih komaraca", objašnjava Aćimović.\nParalelno sa ovom akcijom, Aćimović najavljuje i start serije tretmana u okviru ovogodišnje sistematske akcija zaštite zdravlja građana od krpelja.\n"Naše ekipe su već dva dana na terenu i rade monitoring krpelja na svim uređenim zelenim javnim površinama u gradu i prigradskim naseljima. Prvi tretmani biće izvedeni već sutra, a sve površine za koje se ispostavi da su zaražene krpeljima, biće obuhvaćene tretmanima u narednih nedelju dana", kaže Aćimović.\nIstovremeno, nastavlja se dezinfekcija otvorenih i zatvorenih prostora.\nEkipe Ciklonizacije jutros su dezinfikovale i sve pijace koje su od danas počele sa radom, a kako poručuju u preduzeću, svakodnevno se dezinfikuju kvartovi u okolini svih zdravstvenih ustanova i gerontoloških centara, širi centar grada, svi bulevari i prometnije ulice u gradu i prigradskim naseljima.\n"Takođe, nastavlja se i akcije dezinfekcije ulaza svih stambenih zgrada. Akcija postavljanja dezobarijera i njihovog inicijalnog punjenja privedena je kraju, a zadatak njihovog održavanja i dopunjavanja gradski štab za vanredne situacije poverio je upravnicima stambenih zajednica", zaključuju u preduzeću.\nizvor: 021.rs, foto: facebook.com/ciklonizacija


arhitekstura i dizajn | Manager.ba\nAko imate ideju kako da uredite novi ili uljepšate postojeći vrt, ali vam je potrebno da prvo vidite kako će sve to da izgleda, pogledajte ove online servise, aplikacije i programe koji će vam u tome pomoći.\nPored profesionalnih softvera za pejzažnu arhitekturu, na internetu se mogu naći i brojni programi i aplikacije koje se bave dizajniranjem dvorišta, vrtova i ostalih zelenih površina. Neki od njih će vam ponuditi rad u 2D okruženju, dok neki omogućavaju 3D prikaz, pa i virtuelnu šetnju kroz dizajnirano dvorište.\nPročitaj više o BesplatnI programI koji će vam pomoći da kreirate svoj vrt\nProljetno uređenje okućnice - Sajam d.o.o.\nUredite svoje dvorište već ovog proljeća. Potrudite se da prostor u kojem boravite bude uređen elegantno, moderno ali i praktično!\nProljeće nam donosi više sunca i energije, priroda se budi i sve je ljepše, a budimo se i mi. U ovom periodu želimo da nešto mijenjamo, uređujemo, pospremimo i uljepšamo – da napravimo sklad sa prirodom. U takvim situacijama najčešće polazimo od vrta i same okućnice jer su oni ogledalo doma, a u narednim mjesecima upravo je to mjesto na kome ćemo provoditi sve više i više vremena.\nPročitaj više o Proljetno uređenje okućnice - Sajam d.o.o.\nModerna i inovativna arhitektura - Cvjetnji toranj u Holandiji\nHolandija je poznata po cvijeću, a isto tako i po modernoj i inovativnoj arhitekturi. Kada se to spoji, dobije se fascinantna fasada zgrade Flores Tower.\nU holandskom gradu Almere od aprila do oktobra 2022. održava se svjetska izložba hortikulture Floriade Expo 2022. Na njoj će biti prikazana rješenja, inovacije i tehnologije za zelenije i zdravije, održive gradove budućnosti.\nPročitaj više o Moderna i inovativna arhitektura - Cvjetnji toranj u Holandiji


Kancelarija za mlade u Ivanjici organizuje besplatne IT i WEB kurseve programiranja – Info LIGA\nKancelarija za mlade u Ivanjici organizuje besplatne IT i WEB kurseve programiranja\nNa konkursu u oblastima omladinskog sektora koje je raspisalo Ministarstvo omladine i sporta RS za jedinice lokalne samouprave, opštini Ivanjica i lokalnoj Kancelariji za mlade odobren je projekat pod nazivom „Uspostavljanje Centra za razvoj inovacija u zapošljavanju i tehnološkog preduzetnišva“.\nCilj projekta je uspotavljanje „Centra za ravoj inovacija i tehnološkog preduzetništva“ u okviru Kluba za mlade opštine Ivanjica kroz izradu i razvoj njegovog programa radi unapređenja zapošljivosti, zaposlenosti i preduzetništva kod mladih.\nPlanirano je da se u narednom periodu realizuje 5 IT i WEB kurseva programiranja, a to su: Java Script (početni nivo), HTML (početni i napredni nivo), SEO optimizacija i Word Press.\nIzrada interaktivnih web sajtova kao i web aplikacija jedno je od najpopularnijih zanimanja današnjice, a nezadrživi razvoj web tehnologija i interneta samo će još više povećati potražnju za stručnjacima koji se bave frontend JavaScrip programiranjem. Frontend programeri zaduženi su za kreiranje, programiranje i prilagođavanje kompletnog vizuelnog identiteta sajta ili web aplikacije. Drugim rečima, njihov posao je da obezbede funkcionalnost i interaktivnost svih elemenata koje vidite na jednoj web stranici. S druge strane, uloga frontend programera jeste i da osmisle dizajn korisničkog interfejsa koji će biti prilagođen različitim uređajima, ali i korisnicima.\nKursevi će biti realizovani u saradnji sa Akademijom Oxford, čija će stručna lica, profesori biti zaduženi za vođenje istih.\nUčesnici, po završetku kursa, će dobiti sertifikat od strane licencirane Akademije da su osposobljeni za rad u oblasti kojom se bavi kurs.\nPozivamo mlade naše opštine da se prijave i uzmu učešće na kursu i tako steknu znanja i veštine koje će im omogućiti usavršavanje, lakše zaposlenje ili otpočinjanje sopstvenog biznisa.\nNa kurseve se mogu prijaviti svi mladi od 15 do 30 godina. Broj polaznika je ograničen, a prednost imaju oni polaznici koji se prvi prijave. Pomenuti kursevi su BESPLATNI.\nPrijave za kurseve se mogu slati na mejl adresu [email protected], putem fejsbuk stranice Mladi Ivanjice – Kancelarije za mlade, instagram naloga kzm_ivanjica ili na brojeve telefona 064-8899486 i 065- 8911585.\nTags: itivanjicakancelarija za mladekursoxfordweb\nGost InfoLIGE premijerka Ana Brnabić – Otvoreno o Goliji, malinama, Nušićijadi… (VIDEO)\nNext story Ivanjica: Mladi na udaru korone (VIDEO)\nPrevious story Udruženje za pomoć MNRO otpočelo realizaciju projekta „Porodični saradnik“


Azul Beach Resort Montenegro by Karisma: UPOZNAJTE MAJSTORA KULINARSTVA PAVLA TIRHASA - Ulcinj info\nAzul Beach Resort Montenegro by Karisma: UPOZNAJTE MAJSTORA KULINARSTVA PAVLA TIRHASA\nLuksuzni kompleks Azul Beach Resort Montenegro, by Karisma, pored kvalitetnog odmora i usluge koja je na veoma visokom nivou, za svoje goste je spremio brojne novitete ove sezone. Potpuno su renovirali glavni restoran “Eat” i doveli su tim internacionalno priznatih kuvara na čijem čelu se nalazi Pavlo Tirhas, koji zauzima poziciju Executive Chefa.\nU novom ambijentu i uz dobrodošlicu, Pavlo je govorio o tome kako mu se dopada Crna Gora, ali i kako je došao na odluku da nastavi svoju karijeru u Azul Beach Resort Montenegro, by Karisma.\n– Kada ste u ovom poslu, odlično znate istoriju brojnih hotela, a meni se predlog menadžmenta Azul Beach Resort Montenegro dopao i odlučio sam da već od ove sezone započnem rad u ovako divnom ambijentu. Ubrzo je uslijedilo formiranje tima, a nakon toga smo počeli da radimo. Mogu da vam kažem da poslije skoro mjesec dana angažmana sve funkcioniše besprijekorno. Što se tiče Crne Gore, veoma mi se dopada, jer kao što možete da vidite i sami, mjesto na kome se nalazimo može da parira luksuznim hotelima koji se nalaze duž Jadranskog mora. Veoma je važno što su ispoštovani svi standardi kada je riječ o ugostiteljstvu i da je ovo ozbiljan pomak za ovaj dio Balkana – objašnjava Pavlo Tirhas.\nOn je u svoj tim doveo kuvare iz brojnih država regiona i svijeta.\n– Tim se sastoji od sjajnih profesionalaca koji inspirišu jedni druge na kreativan način i čine sve da ovaj hotel bude najbolje mjesto za odmor u Crnoj Gori, ističe glavni kuvar.\nSve zanima kako izgleda gastronomska ponuda koju je Pavlo osmislio, te smo ga upitali šta će tokom ljeta spremati za sve posjetioce ovog luksuznog zdanja:\n– Vodili smo računa o svemu, te ništa nije prepušteno slučaju. Gosti će moći da uživaju u najraznovrsnijim internacionalnim jela, bez pretjerivanja. Imamo bogat izbor gastronomskih specijaliteta koji se rijetko gdje srijeće. Posebno smo ponosni i na naš A la carte restoran „The Knife“ gdje su, uz bogatu vinsku kartu, ponos kuhinje su čuveni Tomahawk i Wagyu A5 govedina, zaista jedinstveni u gastronomskoj ponudi. Nećete odoljeti ni karpaću od brancina, tradicionalnim balkanskim đakonijama ili sladoledu od ruzmarina… Posebno smo osmislili jelovnike i animacije za djecu, kako bi našim gostima omogućili mirno uživanje uz plamen svijeća i muziku odabranih izvođača – objašnjava čuveni kuvar i dodaje:\n– Nama je cilj da gosti sa koje god strane svijeta da dolaze prije svega uživaju u specijalitetima koje pripremamo za njih. Potom da im ponudimo najkvalitetniju hranu koja pripremljena od prirodnih sastojaka o čijem porijeklu se vodilo računa. Sa druge strane, uvijek želimo gostima da ponudimo jela koja do sada nijesu imali prilike da probaju. Uz naš tim, nećemo iznevjeriti vaša očekivanja – ističe Pavlo Tirhas.\nPavlo je započeo svoju kulinarsku karijeru prije više od 20 godina u hotelu Hilton u Atini, Grčka. Poslije Atine, on je radio u Hiltonu u Edinburgu, Škotska, Marriot Hotelu i Tigre De Cristal 5* Hotel Casino u Vladivostoku. U svojoj karijeri bio je predavač na Univerzitetima za gastronomiju, nagrađen je pobjednikom škotskog kuvara godine G.N.E.R, zauzeo je 2. mjesto kao britanski kuvar godine G.N.E.R i 3. mjesto u mediteranskoj kuhinji. Tokom svoje dugogodišnje karijere kuvao je za mnoge poznate ličnosti kao što je Engleska kraljica i bivši premijer Engleske, Toni Bler.


Generalna skupština Ujedinjenih nacija, koja broji 193 člana, izglasala je danas bivšeg premijera Portugala Antonija Guteresa za novog generalnog sekretara UN-a.\nDržave članice UN usvojile su rezoluciju kojom se Guteres imenuje za prvog čoveka svetske organizacije na period od pet godina, počev od 1. januara, prenele su svetske agencije.\nGuteres (67), koji je proteklih 10 godina bio šef agencije UN za izbeglice, preuzeće funkciju generalnog sekretara UN od Ban Ki Muna, kojem na kraju godine ističe drugi petogodišnji mandat.\nŠtajnmajer i Zanijer čestitali Guterešu\nGutereš se zahvalio zbog nominacije za novog generalnog sekretara UN\nKandidat Srbije Vuk Jeremić bio je na poslednjem neformalnom glasanju u Savetu bezbednosti kao i u ukupnom zbiru glasova drugi iza Gutereša, od 13 ponuđenih kandidata i prvi iz regiona istočne Evrope.\nVANREDNA SITUACIJA Moguće zatvranje mirovnih misija UN zbog budžeta


Minhenska konferencija: Rusija drži 78.000 duša na granici — kako joj se suprotstaviti? | Vestinet.rs\nPočetna POGLEDI\tMinhenska konferencija: Rusija drži 78.000 duša na granici — kako joj se suprotstaviti?\n„Ako ruska vojska napadne istočno krilo NATO-a, Alijansa neće imati nikakve šanse da se suprotstavi Rusima“, nedavno su pisali nemački mediji, a donekle tvrdi i Volfgang Išinger, predsedavajući bezbednosne konferencije u Minhenu.\nOdnosi sa Rusijom i takozvana „ruska opasnost“ biće ključne teme 54. Minhenske konferencije o bezbednosti, koja će se održati 16–18. februara. Rusiju će, kao i prethodnih godina, predstavljati šef diplomatije Sergej Lavrov.\nTokom konferencije za medije prošlog četvrtka, Išinger je upoređivao odnos snaga ruske vojske na zapadu države i brojnost snaga NATO-a u blizini ruskih granica. Predsedavajući bezbednosne konferencije se pozivao na „Minhenski izveštaj o bezbednosti 2018“, koji je pripremio američki analitički centar „Rand korporejšen“.\nOvaj izveštaj je istog dana bio objavljen u listu Frankfurter algemajne cajtung pod naslovom „U dramatičnoj manjini“. Kao ključni moment se pominje „moguća spontana ruska operacija na teritoriji zapadnog vojnog regiona“. Novinari frankfurtskog lista tvrde da NATO od 2014. godine ima svoje bataljone u Poljskoj i Baltičkim državama, ali i američku brigadu od ukupno 32.000 vojnika. Ali, piše u istom tekstu, ovoliko vojnika ne bi bilo dovoljno da se odupru značajno brojnijoj ruskoj vojsci, koja u tom regionu duž granice ima 78.000 duša. Lamentira se još i nad činjenicom da se uz ovoliko vojnika ne razmatra broj ruskih vojnih aviona.\nPrema rečima Išingera, ove brojke teraju na razmišljanje. Na pitanje Sputnjika, upućeno predsedavajućem bezbednosne konferencije, koliko je realno da ruska strana zaista napadne istočno krilo NATO-a, Išinger je odgovorio da se „ne radi o tome ko rano rani i prvi kreće u napad“, već da „brojnost izaziva brige“.\n„Narastajuće nezadovoljstvo Moskve se ne uzima u obzir“\nNels je tokom jednog događaja posvećenom predstojećoj konferenciji pitao Išingera da li on smatra da bi bilo bolje da politički krugovi i mediji nisu tada ignorisali nekoliko dobronamernih signala Moskve. Predsedavajući je odgovorio da je to hipotetičko pitanje iz prošlosti, ali je i priznao da se „čitav Zapad već nekih 10-12 godina veoma negativno odnosi prema rastućem nezadovoljstvu Moskve“. Uz to je Išinger dodao da „bismo se zaista nalazili u drugačijoj situaciji da smo tada aktivnije radili na pripremi pregovora“. Prema njegovim rečima, 2017. godine je bezuspešno pokušavao da navede Putina da prihvati poziv i učestvuje makar u sumiranju rada Minhenske konferencije.\nNakon ovog berlinskog događaja, učesnici su u neformalnoj atmosferi komentarisali ulogu EU na svetskoj sceni, kao i kakve rezultate dogovora o formiranju nove koalicione nemačke vlade možemo očekivati.\nI na samoj Minhenskoj konferenciji će biti reči o tome, kao i o ulozi Kine i SAD, ali i nuklearnom razoružavanju i opasnostima poput migracija po međunarodnu bezbednost.


Usvojena uredba o mleku - B92.net\nUsvojena uredba o mleku\nBeograd -- Vlada Srbije usvojila uredbu o proizvodnji mleka kako bi se obezbedilo uredno snadbevanje tržišta. Time se ne rešava pitanje ukupne nestašice, kažu u "Imleku".\nIzvor: B92, Beta èetvrtak, 30.09.2010. | 21:20\nMislim da kravama sad ništa nije jasno.\nDa li je Milosavljeviæ ovo sam smislio ili mu je neko pomogao?\n(vasa, 30. septembar 2010 23:36)\nOne mlekare koje su dnevno prodavale manje kolicine pasterizovanog mleka od ove kolicine koju predvidja Vlada, sada moraju da pronadju nove kupce kako nebi placali kazne. Bravo za Vladu ,tako se lenji preduzetnici uce da bolje posluju.\n(Miroslav Popovic, 30. septembar 2010 23:34)\nKoliko ja znam mi pijemo mleko u prahu koje uvozimo, a ne ovo iz nase zemlje.\n(Bello, 30. septembar 2010 23:21)\nNe svatam sta to kaze beogradski pasha: el da muzem ili ne?\n(Baba Stana, 30. septembar 2010 23:20)\nOcekujem da sledece nedelje propisati Uredbom da Sintelon mora prizvoditi samo plave tepihe sa jednim zutim krugom, Simpo samo plave stolice i na svakom jedan zuti krug itd. Premijeru HITNO smenite Dragina i Milosavljevica...prevazisli ste svaku meru!!!…!!\n(Vojvodina, 30. septembar 2010 21:45)\nPiscu uredbe nagradno odsustvo u Sovjetski Savez\n(slonce, 30. septembar 2010 20:46)\nSta to konkretno znaci?\nKada cu ja moci da udjem u prodavnicu i kupim mleko?\nMislio sam da su devedesete prosle...:(\n(moje skromno misljenje, 30. septembar 2010 17:00)\nA je l' se vlada obavezala otkupiti viskove kratkotrajnog mleka (pa i dugotrajnog) koje se ne proda ?!?! Ipak, sada proizvodjaci imaju pravo na to, kada im se u poslovnu politiku mesa drzava (ziveo divlji socijalizam). Sada samo pazite kada svo otkupljeno mleko zavrsi kao kratkotrajno i dugotrajno, pa drzava (odnosno mi) pocne placati penale. Ama otvorite trziste i resen problem. Ovi ili ce sami poceti da to rade ili ce ih pojesti veci. Nema smisla vecno stititi nekoga.\n(Hm, 30. septembar 2010 16:53)\nA šta ako se neko specijalizovano bavi samo proizvodnjom sira?!\n(Maja, 30. septembar 2010 16:51)\nLakse bi naterali krave da daju vise mleka nego sto ce iskontrolisati primenu nove uredbe.\n(mlekadzija, 30. septembar 2010 16:47)\n"Ovde 95 odsto ljudi misli da je koronavirus prevara" 284 | Sport\nKorona virus: U Srbiji preminula još jedna osoba, Hrvatska otvara granice za turiste iz deset evropskih zemalja 132 | BBC


Nakon 2017. nema rada sadašnjih termoobjekata - Klix.ba\nSajam u Tuzli\nNakon 2017. nema rada sadašnjih termoobjekata\n24.6.2011. u 18:45\nStručni skup Energa, sastavni dio Prvog međunarodnog sajma Energija, industrija, rudarstvo koji se održava u Tuzli od 21. do 25. juna, trećeg dana rada bio je posvećen izazovima izgradnje velikih termoenergetskih kapaciteta na tržištu jugoistočne Evrope, s regionalnim pristupom.\nPlan EU koji je preuzela i Bosna i Hercegovina je do 2020. godine ugasiti postojeće termoblokove, što otvara pitanje kako to nadomjestiti?\nU tuzlanskoj Termoelektrani je planirano da se gradi zamjenski blok 7, a u Banovićima nova termoelektrana, gdje se raspolaže podacima o rezervama uglja za narednih 100 godina. Istovoremeno, BiH planira veće korištenje hidropotencijala, a, iako sporo, razvija se i segment dobijanja energije iz vjetra, istaknuo je na skupu Energa, Hilmo Šehović, bh. energetski ekspert.\nBanovići imaju podršku lokalne zajednice za gradnju bloka od 300 MW, što je i javni interes FBiH. Investicija je vrijedna oko 600 miliona eura, početak gradnje očekuje se 2013. godine, a završetak 2017. godine, uz ekološki prihvatljivu opremu po direktivama EU.\nAleksandar Kovačević, nezavisni ekspert, ekonomist energetike, u svom izlaganju pored ostalog je istakao kako nam trebaju fleksibilnije termoelektrane u odnosu na postojeće, koje će dati jeftiniju energiju na pragu potrošača. Mora se tačno utvrditi vrijednost uglja koji treba iskopati danas, šta ostaviti za sutra i za budućnost, a takve odluke moraju biti precizne i bez alternative.\nU ekonomiji se mora povući „crvena linija“ i reći - do 31. decembra 2017. rade postojeći blokovi i ni pod kojim uslovima nema produžetka njihovog rada, naglasio je Kovačević. Nama sada izgleda mnogo daleko i 2050. godina, do kada Evropa očekuje proizvodnju električne energije bez ugljendioksida, naravno kod onih zemalja koje su u stanju to napraviti. Zato blokovi koji se danas grade moraju biti takvi da se na njima može vršiti nadogradnja kako bi se upravljalo ugljendioksidom, što nije nimalo jednostavno, kazao je Kovačević.\nTakođer, prioritet je i biomasa, odnosno gradnja velike termoelektrane na biomasu, jer su se male termoelektrane na biomasu pokazale neekonomičnim. Kovačević ističe da zatvaranje jednog broja postojećih termoobjekata neće ići u pravcu da se zatvaraju najmanje efikasni, nego oni čiji vlasnik ima najlošiju investiciju. Troškovi u svakom slučaju predstavljaju ozbiljno pitanje i treba ih realno sagledati, a sve vladine odluke moraju biti jasno definirane.\nBez okončanja stečajnog postupka za "Pevec"\n25.06.2011. u 11:43\nŽeljeznice FBiH pretrpjele štetu zbog štrajka u RS-u\n24.06.2011. u 18:02


Pogledajte najnovije vesti iz kategorije Žorž Žezus. Uvek pravovremene i tačne sportske vesti. - HotSport - Najnovije sportske vesti - Sve na jednom mestu\nSPREMA SE PROMENA: Monteli spemljen otkaz, Milan već našao njegovu zamenu?\nVladimir Kolarik| 2017-10-24T19:30:27+02:00\t24. okt 2017. 19:34|0 komentara|HotSport\n"Rrosoneri" na početku nove sezone beleže rezultate daleko ispod očekivanja a ceh tome platiće trener Vićenco Montela.\n24. okt 2017. 19:34\nŽORŽ ŽEZUS: Dok sam bio u Benfiki, Matić je bio najbolji na svetu!\nDarko Noveski| 2016-04-25T14:12:02+02:00\t25. apr 2016. 14:10|0 komentara|HotSport\nBivši trener Benfike, a sada šef stručnog štaba ljutog rivala Sportinga, Žorž Žezus izneo je niz pohvala na račun Nemanje Matića.\n25. apr 2016. 14:10\nZAKUVALO SE: Nula Porta i Benfike, umalo tuča trenera na kraju! (VIDEO)\nSite Default| 2015-04-26T20:42:59+02:00\t26. apr 2015. 20:25|0 komentara\nFudbaleri Benfike napravili su važan korak ka odbrani titule pošto su odigrali bez golova protiv najvećeg rivala i prvog pratioca Porta, a na kraju meča umalo je došlo do tuče trenera Žorža Žezusa i Hulena Lopetegija.\n26. apr 2015. 20:25\nŽezus i bez Fejse u finalu Lige Evrope\nAleksandar Milosavljević| 2014-05-09T23:23:14+02:00\t9. maja 2014. 23:23|0 komentara\nTrener fudbalera Benfike Žorž Žezus potvrdio je danas da će u finalu Lige Evrope protiv Sevilje njegov tim nastupiti znatno oslabljen pošto neće moći da računa na petoricu igrača. FOTO:STARSPORT On je naveo da pored suspendovanih Salvija, Enca Pereza i Lazara Markovića, na važnoj utakmici u Torinu neće moći da igraju Ljubomir Fejsa\n9. maja 2014. 23:23\nKomično: Policajac pobrkao Žezusa sa navijačem i krenuo da ga izbaci (VIDEO)\nAleksandar Milosavljević| 2014-04-21T13:51:54+02:00\t21. apr 2014. 13:34|0 komentara\nNa velikoj proslavi u Lisabonu povodom Benfikinog osvajanja titule u portugalskom prvenstvu došlo je do veoma simpatične greške. Naime, igrači i stručni štab nalazili su se u ograđenom prostoru odakle su zajedno sa navijačima slavili veliki uspeh. Svi su bili u klupskim bojama, a prednjačio je trener Benfike Žorž Žezus koji je u stilu najvatrenijih\n21. apr 2014. 13:34\nŽesus provokacijom sa 3 prsta iznervirao trenera Totenhema (VIDEO)\nSite Default| 2014-03-14T18:00:58+02:00\t14. mar 2014. 18:00|0 komentara\nFudbaleri Benfike ostvarili su veliku pobedu u osmini finala Lige Evrope pošto su u gostima savladali Totenhem rezultatom 3:1 i tako stekli veliku prednost pred revanš na svom stadionu. Ipak, senku na podvig lisabonskog kluba bacio je suko dvojice trenera pred kraj utakmice. Naime, nakon što je Luizao postigao svoj drugi gol na meču, ujedno\n14. mar 2014. 18:00\nKad trener brani navijača (VIDEO)\nSite Default| 2013-09-23T15:34:25+02:00\t23. sep 2013. 15:34|0 komentara\nTrener Benfike Žorž Žezus je branio jednog navijača svoj kluba posle pobede nad Gimaraešom... Retko kada u svetu fudbala možemo videti ovako nešto. hotsport.rs\n23. sep 2013. 15:34


EKSKLUZIVNO Hrvatski poslanik: NATO kao Hitlerova Nemačka - Sputnjik Srbija\n19:20 26.10.2016 (osveženo 22:12 26.10.2016) Preuzmite kraći link\nDa li su stavovi koje ste zauzeli govoreći u Saboru samo stavovi Vaše partije, odnosno u kojoj meri je Vaš govor zapravo odraz mišljenja građana Hrvatske?\n— U Briselu trenutno vlada nervoza jer postoje ljudi koji su doveli u pitanje tu farsu i njihove bajke o boljem životu u Evropskoj uniji, tobožnjem miru i stabilnosti koje NATO garantuje, a u suštini NATO garantuje sve suprotno od onoga za šta se deklarativno zalaže. Umesto nacionalne slobode i suvereniteta zemalja, on ih krši i gazi, umesto za demokratiju, gde narod vlada izborom svojih predstavnika, NATO se zalaže za obaranje legitimnih vlada bombardovanjem. To je opasnost za ceo svet, kao i Hitlerova Nemačka. Čini se da, kad ne bi bilo Rusije, niko tome ne bi mogao da stane na kraj, da bi američka vlada bilo koju zemlju na svetu, koja ne želi da služi njihovim interesima i ne pokori joj se, mogla da bombarduje, izloži razaranjima i smrti.\nNATO imenovao prvog šefa obaveštajne službe za praćenje Rusije\n— Putin je govorio: nemojte da bombardujete Libiju, nemojte da idete u Irak. Čak je i u Americi većina javnosti bila protiv toga. Vladimir Putin ne izražava samo stav Ruske Federacije, on zapravo izražava mišljenje jedne tihe većine ljudi koji žive na ovom svetu kojima je dosta tiranije, diktature i maltretiranja MMF-a, Svetske banke, američke vlade i NATO-a, koji služi kao vojno krilo MMF-a i SAD. Ko god ne želi da kleči pred „novim gospodarima sveta“ označen je kao nepodoban i za eliminaciju. Čak su i meni kolege u Saboru govorile da ćutim, da zamislim šta bi se desilo da je američki ambasador bio tamo. Jednostavno, pokušavaju da stvore atmosferu straha. Sigurno i u srpskoj Skupštini ima ljudi koji ovako misle, ali su u strahu. Plaše se SAD, agresivnog entiteta koji podržava svaku vrstu zločina i nasilja koje sprovodi kad mu je u interesu.\nGrađani Srbije dobro znaju kako izgleda deljenje demokratije NATO-a, posebno oni koji su bili u zemlji u vreme bombardovanja 1999. godine. Šta mislite o tim događajima?\n— Čitao sam knjigu Emila Vlajkija „Američki teror“, trenutno je držim na stolu u Saboru, on je objasnio šta se dogodilo u tadašnjoj Jugoslaviji. Iako su građani Srbije videli Miloševića kao uzrok bombardovanja, stvarni razlog je bila želja Amerike da zavlada Srbijom, to im nije uspelo milom, pa su išli silom i to bez mandata veća bezbednosti UN-a, dakle u suprotnosti sa međunarodnim pravom.\n— To je teško proceniti, možemo samo da se nadamo da će doći do buđenja ljudi i raspada te zajednice i povratka suvereniteta svake države-članice i da će te države sprovoditi politiku koja je u njihovom interesu, a ne da ako Vašington kaže Hrvatskoj — morate da uvedete sankcije Rusiji — mi uvodimo sankcije od kojih nemamo korisit. Mi smo kao država u EU lišeni suvereniteta, nama gospodari neko drugi, ne možemo da donosimo ključne odluke o monetarnoj, spoljnoj ili poreskoj politici, sve oni nameću, a istovremeno pričaju da EU donosi demokratiju i slobodu. To su sve bajke u koje građani Hrvatske sve manje veruju. Videli su da od EU nema nikakve koristi, a od NATO-a imamo direktnu štetu, jer je ovaj talas izbeglica koje moramo da zbrinemo direktno vezan za to što Amerika radi po svetu. A ona se pravi luda, napravi haos, izazove smrt i zbegove, a onda kaže — snalazite se, rešavajte to sami. Nepojmljivo mi je da Rusija sutra izazove izbegličku krizu, bombarduje četiri bliskoistočne zemlje i pokrene milione ljudi, svi bi rekli zašto Rusija vrši invaziju na suverene zemlje. Ruska intervencija u Siriji bazirana je na međunarodnom pravu, nju je pozvala sirijska Vlada, za razliku od Amerike, čije intervencije nemaju nikakav legitimitet. One su ilegalne, sve što SAD rade se protivi međunarodnom pravu. Zato SAD ne žele da priznaju Međunarodni sud za ratne zločine, američkom predsedniku i generalima se ne sudi za zločine, Amerika sama sebe ne kažnjava, a niko drugi ne može da je osudi, ugnjetava ceo svet.\npokoravanje, politički pritisak, suverenitet, demokratija, invazija, Živi zid, Svetska banka, MMF, NATO, Ivan Pernar, Sirija, Hrvatska, Srbija


Sportske.net - Duhovi prošlosti još hode, Zvezda se samoubila u Kazahstanu\nDuhovi prošlosti još hode, Zvezda se samoubila u Kazahstanu\nUperili svoje glavno oružje u sebe i pucali...\nFudbaleri Crvene zvezde moraće da jure zaostatak od jednog gola iz Kazahstana s obzirom na to da su poraženi od Kairata sa 2:1.\nNije bilo svejedno čelnicima kluba kada su čuli ime Kairata iz Almatija kao narednog rivala u pohodu ka Ligi šampiona. Nešto je prošlo kroz grudi i navijačima, koji se trude da zaborave tu 2015. godinu, ali, ona se nekako vratila.\nUtisci posle prve utakmice nisu dobri i prete da se o Kairatu priča kao o bauku, iako je srpski šampion i dalje apsolutni favorit.\nNema nikakve sumnje da Crvena zvezda ima kvalitetniji sastav. Pokazivali su šta sve mogu prethodnih sezona uprkos promenama u igračkim kadrovima. Dejan Stanković je brzo podignut u nebesa - zasluženo - ali, nakon jučerašnjeg meča, bio je poprilično osporavan.\nBrzina Kamoa Hovanisjana je unela nesigurnost u defanzivu gostiju, a Milanu Rodiću, koji je odigrao jednu od najslabijih partija u poslednjih godinu dana, doneo je mnogo poteškoća. Njegov doprinos na obe strane terena nije bio na prepoznatljivom nivou, ali daleko od toga da je on najveći krivac za neuspeh u Kazahstanu.\nVezni red sačinjen od Nenada Krstičića i Sekua Sanoga nije doprineo ka bržoj tranziciji, ka pronalasku adekvatnih rešenja u napadu, niti smirenosti na centru igrališta. Kairat je uspešno probijao blokove Crvene zvezde, dok se isto ne može reći za suprotnu stranu. Tek kada se stvorio višak i kada je Ivanić bio taj koji je kontrolisao situaciju, stigla je povoljna prilika nakon koje je Gajić uputio centaršut, a Mikanović autogolom izjednačio. Lopta je išla ka Dioniju, ali bi potencijalni pogodak Francuza možda bio poništen zbog ofsajda. Teško je proceniti iz ponuđenog ugla. Dakle, definitivno je bilo sreće.\nDubina u napadu je nedostajala. Pavkov, osim malog broja duela, nije uradio mnogo toga što je rezultiralo njegovim izlaskom po završetku prvog poluvremena. Zanimljiva je bila i odluka Stankovića da uvede Bakajoka na levo krilo, a francuski fudbaler je tokom priprema konstantno forsiran na desnom beku, što je obavljao korektno.\nOba pogotka, Crvena zvezda je primila nakon prekida, drugi i ne direktno, već nakon onoga što je usledilo posle kornera. Kante je zakucao loptu u gol pored čak trojice igrača Zvezde. Očajna markacija Ivanića, Pankova i Rodića koji nisu uspeli da se dogovore koji od njih bi trebalo da preuzme odgovornost za Kantea.\nKanga je praktično neupotrebljiv u skoku, a upravo je on morao da se nosi sa Alikulovim koji je bio bolji posle odbijene lopte poslavši je u kazneni prostor za Banjaka. Rodić je bio trom u situaciji u kojoj je trebalo izaći čim pre i ostaviti prostor za ofsajd i kazna je usledila i to od bivšeg igrača Partizana. Upravo su prekidi glavno oružje od dolaska Dejana Stankovića. Marljivo se radilo na tom segmentu igre i doveden je praktično do savršenstva. U prva dva meča ove sezone, nismo to videli.\nNajave su bile da će Stanković da u formaciji sa trojicom štopera, te bez klasičnog napadača, ali to nije bio slučaj. Utisak je da će trener šampiona zemlje izvesno posegnuti za tom formacijom ovog puta, jer je malo šta funkcionisalo u Almatiju. Da li će ostati čvrsti u namerama da je Miloš Degenek "višak" i to je pitanje. Pritisak navijača je sve veći u tom slučaju i sa Australijancem u triju sa Babićem i Dragovićem dobila bi se drugačija dimenzija u poslednjoj liniji. Duge lopte bi mogle da budu upotrebljivije, ali i sama agilnost Miloša Degeneka. Takođe, Dioni se nameće kao starter iako ni on nije uneo veliku razliku. Osim toga, teško je verovati da ćemo opet videti tandem Krstičić - Sanogo na sredini.\nZvezda ima dobre izglede, gol u gostima više ne važi, ali to ne bi trebalo da im smeta, već pomogne da u revanšu budu hrabriji i Kairat isprate u domovinu shodno kvalitetu.\nDa li se problemi nalaze unutar stručnog štaba? Podsetili bismo, Zvezda je ovog leta ostala bez jednog od "mozgova" čitavih operacija Miloša Milojevića, koji je odlučio da prihvati poziv Hamarbija i samostalno ih vodi. Njega je zamenio Nikola Popović, o čemu su Sportske.net već izveštavale.


Negotinci se sećaju svojih velikana - East Side portal\nNegotinci se sećaju svojih velikana\nNa mestu junačke pogibije legendarnog vojvode Prvog srpskog ustanka, Hajduk Veljka Petrovića, u istoimenoj ulici u Negotinu, u kojoj je pre tri godine u potpunosti obnovljen spomen kompleks, sutra će biti održan pomen uz program u organizaciji Muzeja Krajine\nDan pogibije Hajduk Veljka Petrovića, 11. avgust, biće i ove godine obeležen prigodnim programom, posle pomena koji će služiti sveštenici Srpske pravoslavne crkve. Junak, vojvoda Prvog srpskog ustanka, Hajduk Veljko Petrović, poginuo je 1813. godine braneći Negotin od Turaka, a na mestu njegovog stradanja Negotinci su podigli spomen kompleks u čast braniocu Krajine, koji je u potpunosti obnovljen 2014. godine.\nU programu koji počinje u 11 sati u organizaciji Muzeja Krajine, učestvuje vokalni sastav „Evlogitaria“.\nkultura\tNegotin\tHajduk Veljko Petrović\tpogibija\tobeležavanje\n01 # bata buba pivski 11-08-2017 12:19\nziveli pali borci


Dunav u Novom Sadu ponovo CRVEN | Portal NA VODI\n28. nov 2015. - Ekologija, Izbor urednika, Vesti - Tagged: Dunav, Novi Sad, voda, Vojvodina, zagađenje\t- Bez komentara\nOd letos je zabeleženo nekoliko slučajeva ispuštanja crvene tečnosti u Dunav, ali i materija koje su bile drugih boja.\nU dva navrata Dunav je bio plav, a jednom gotovo crn.\nPoslednji put ova pojava primećena 29. oktobra, a boja tečnosti koja je kuljala iz kanalizacije bila bordo-braon boje.\nKako saznaje „Blic“ analize uzoraka te tečnosti nisu pokazale da je neki od testiranih parametara imao povišene vrednosti, najverovatnije zato što uzorak nije uzet na vreme, zato što je tečnost ispuštana kratko.\nPodsetimo, nadležni ni posle više od pet slučajeva nisu uspeli da pronađu odgovornog zagađivača, a za jedan od slučajeva zagađenja tečnošću crvene boje utvrđeno je da je ispuštana krv, dok poreklo tečnosti crne i plave boje nije utvrđeno.\nEkipe JKP „Vodovod i kanalizacija“ koje na svaka tri sata obilaze ovaj kanalizacioni ispust nisu primetile crvenu tečnost.\n- Tokom redovnih kontrola crvena tečnost nije primećena. Ekipe su izašle na lice mesta po prijavi, ali nisu zatekle neuobičajenu tečnost koju bi mogli da uzorkuju- kažu u „Vodovodu“.\nOtac i sin upecali soma teškog preko 123 kilograma\nDunavom teče šverc nafte i koksa


Korisnici programa Outlook koji rezerviraju delegate koji dodaju sobu u pozivnicu za sastanak mogu primijetiti duplicirane poruke koje traže odgovore\nOutlook za Microsoft 365 Još...Manje\nZadnje ažuriranje: Siječanj 31, 2020\nKorisnici programa Outlook koji rezerviraju delegate koji dodaju sobu u pozivnicu za sastanak mogu primijetiti duplicirane poruke koje zahtijevaju odgovore. Moguće je da postoje tri duplicirane poruke e-pošte koje zahtijevaju odgovore.\nMicrosoft trenutno implementira popravak u servisu. Očekujemo da će popravak potrajati četiri do šest tjedana da bi se u potpunosti zasitio servisa. To znači da bi popravak trebao biti u potpunosti raspoređen do sredine ožujka.\nU međuvremenu naša je smjernica da korisnik koji primi više pozivnica za sastanak mora odgovoriti na prvu, a zatim može izbrisati duplicirane (e).\nPovežite se sa stručnjacima, razgovarajte o najnovijim vijestima o programu Outlook i najboljim postupcima te čitajte naš blog.\nTehnička zajednica za Outlook\nZatražite pomoć u zajednici\nPostavite pitanje agentima za podršku, MVP-ovima, inženjerima i korisnicima programa Outlook te pronađite rješenja.\nForum s odgovorima na pitanja o programu Outlook\nPredložite novu značajku\nVolimo čitati vaše prijedloge i povratne informacije! Podijelite s nama svoje mišljenje. Slušamo vas.


Iskustvo Radničkog slomilo Špandau ! - Vaterpolo vesti\nPočetna » Evrokupovi » Iskustvo Radničkog slomilo Špandau !\nIskustvo Radničkog slomilo Špandau !\nVaterpolisti Radničkog iz Kragujevca u 3. kolu Grupe B Lige šampiona zabeležili su pobedu protiv berlinskog Špandaua sa 13:8 (3:2, 3:1, 3:2, 4:3). U sredu uveče na bazenu Šeneberg Kragujevčani su iskoristili iskustvo i kvalitet Borisa Zlokovića, Filipa Filipovića i Aleksandra Žirića uz odličnu timsku odbranu da nadigraju Nemce i stignu do trećeg trijumfa. Zloković je bio odličan sa 5 golova, kapiten Filipović postigao je tri, dok je dva dodao Aleksandar Ćirić. Iako je Špandau četvorostruki šampion Evrope, a Radnički debituje u elitnom takmičenju trener gostiju Dejan Jovović imao je na raspolaganju dovoljno igrača sa velikim iskustvom da odnese pobedu iz Berlina. Nakon tri kola Radnički je na čelu tabele Grupe B sa maksimalnim učinkom i boriće se za prvo mesto i direktan plasman na polufinale Fajnal-siksa sa italijanskom Brešom.\nOd starta utakmice gosti su imali rešenja za odbranu domaćih, na dva metra dominirao je Zloković, a i pored iznenadnog odlaska Slavka Gaka i povrede Miloša Korolije gosti su imali veliki broj kvalitetnih igrača da nametnu svoj ritam.\nBolji od ostalih u redovima Špandaua bio je nemački reprezentativac Moric Ojler koji se vratio iz Vašaša u Berlin pred početak sezone. On je 4 puta pogađao mrežu Zdravka Radića, ali nije uspeo da spreči poraz svoje ekipe. Za Berlince se jednom u strelce upisao i levoruki srpski internacionalac Marin Restović.\nUbedljiva prednost gostiju na poluvremenu od 6:3, nagovestila je pobedu srpskog tima, sli se Nemci uz podršku sa tribina nisu predavali. Ipak, Radnički je nastavio u svom ritmu i do kraja zabeležio rutinsku pobedu i stigao do 9 bodova.\nU 4. kolu Kragujevčani dočekuju rumunsku CSM Oradeu koju savladali u prvoj fazi kvalifikacija, pa će to biti prilika da se ubeleži i 4 trijumf i utre put ka F6 turniru u Barseloni gde Kragujevčani po prikazanim igrama i kvalitetu i pripadaju.\nDrugi predstavnik Srbije u Grupi B Partizan stigao je do prvih bodova pošto je na svom bazenu sa 10:4 nadigrao upravo rumusnkog šampiona CSM Oradeu.\nŠpandau – Radnički Kon Tiki 8:13 (2:3, 1:3, 2:3, 3:4)\nBazen: Šeneberg. Sudije: Tojgarli (Turska) i Kolantoni (Italija). Igrač više: Špandau 11(2), Radnički 7(5). Peterci: Špandau 1(1), Radnički 1(1).\nŠPANDAU 04: Bakša, Van der Boš, Šrodter, Ćuk, Šulc, Police 1, Restović 1, Mirs, Šlotebek, Ojler 4, Jungling, Stam 2, Hjune.\nRADNIČKI KON TIKI: Radić, Burić, Popović 1, Vuksanović, Ćirković 1, Miličić 1, Ćirić 2, Basara, Zloković 5, F. Filipović 3, Marković, Đ. Filipović, Bogdanović.


Vlada Švedske će financijski pomoći u rješavanju problema sa piralenom / Bljesak.info | BH Internet magazin\nTo zahtjeva, kako napominju, hitan multisektorski pristup i inervenciju, a u taj proces treba da se uključe svi akteri - od republičkih institucija, grada Banje Luke, do vlasnika objekata u Poslovnoj zoni “Incel”.\nGospodarstvo / Flash | 03. 07. 2019. u 15:26 Fena\nFoto: Internet / Incel\nMinistarstvo za prostorno uređenje, građevinarstvo i ekologiju RS-a, iako nije direktno nadležno, preduzima sve aktivnosti da se zagađenje polihlorovanim jedinjenjima (PCB) i teškim metalima u poslovnoj zoni ''Incel'' u Banjoj Luci što prije sanira.\nEuropska komisija je još 2005. godine izdvojila sredstva i uradila analizu prisustva PCB-a i teških metala na nekoliko lokacija u BiH, između ostalog, i na području “Incela”.\n''Taj izvještaj je iste godine dostavljen svim institucijama i ostaje nepoznanica zbog čega nitko tada nije reagovao i poduzeo odgovarajuće aktivnosti. Smatramo da se problem zagađenja na području današnje Poslovne zone 'Incel', trebalo baviti odmah po prestanku rada nekadašnjeg giganta, imajući u vidu da su tu nekada proizvodila vodeća poduzeća u oblasti kemijske industrije'', priopćeno je iz Ministarstva za prostorno uređenje, građevinarstvo i ekologiju RS-a.\nResorna ministrica Srebrenka Golić istakla je da je Švedska obećala pomoć u rješavanju ovog problema.\n''Imajući u vidu da Švedska ima veliko iskustvo u upravljanju opasnim otpadom i sanaciji zagađenih lokacija, ja sam iskoristila dobre odnose sa veleposlanstvo Švedske, koje smo mi kao Ministarstvo za prostorno uređenje, građevinarstvo i ekologiju ostvarili kroz niz zajedničkih projekata, i tražila da nam oni pomognu. Prošlog tjedna sam bila na sastanku sa švedskim veleposlanikom u BiH i dobila sam obećanja da će nam Vlada Švedske kroz određena finansijska sredstva pomoći u rješavanju problema sa piralenom i teškim metalima u Poslovnoj zoni 'Incel'',dodala je Golić.


Vi ste ovde: Početna Press centar Obaveštenja In memoriam: Slobodan Janković\nSlobodan je prošao kroz sve nivoe tužilackog posla,da bi svoju casnu karijeru zavrsio u funkciji Republičkog javnog tužioca. Ostaće u sećanju kolega kao kooperativan tužilac na profesionalnom planu, u svom tužilackom okruženju, a ništa manje značajno, kao dobar čovek, pravo oličenje tradicionalne srpske narodne dobrote i širine, za koju želimo da verujemo da je naš genetski kod, opasno ugrožen vetrovima modernih antagonizama, isključivosti i netolerancije. Bez konačnog uspeha, nadajmo se.\nUpravo, stoga takvi ljudi i profesionalci, onaj su cement koji drži javnotuzilačku građevinu stabilnom.


MotoGP™20 - Recenzija\nSezona je možda na pauzi, ali nova MotoGP igra zato dolazi ranije\nUpdated četvrtak 23 04 2020 10:08:44\nPosted četvrtak 23 04 2020 09:00:58\nBaš kao što je slučaj sa mnogim drugim dešavanjima u svetu sporta i zabave ovih dana, i trenutna trkačka sezona u MotoGP-u je na pauzi. Kao spas za sve fanove moto-trka stiže novi nastavak Milestone-ovog MotoGP-a za 2020. godinu, nešto ranije nego uobičajenu, taman da ispuni ovaj period bez motora na televiziji.\nJoš od kada je ovaj italijanski razvojni studio preuzeo MotoGP licencu imali su dosta problema da sastave igru kvaliteta koji može da parira mnogo naprednijim simulatorima automobilskih trka. Prošle godine zapravo sa MotoGP 19 napokon su stvari postale malo bolje, što su fanovi i kritika pozdravili, a razvojni tim se bacio na posao obećavajući novi mod karijere i još bolju simulaciju sa boljom fizikom i mnogim drugim usavšenjima za nastavak. MotoGP 20 je već sada pred nama, praktično u rekordnom roku sa mnogo ranijim datumom izlaska nego obično, ali i pored toga ispunjava mnoga od tih obećanja.\nOno što je najbitnije, otkako igru pokreće Unreal endžin, mnogi problemi sa performansama su popravljeni na konzolama, napokon. Još prošlogodišnje izdanje imalo je patch koji je otključao 60fps mod na jačim konzolama, a MotoGP 20 donosi izbor između performansi i grafike već od starta. Bravo i milion puta bravo braćo Italijani, napokon ste razumeli! Čak i “budžet” simulacije vožnje momentalno postaju više legit čim je stabilan visok frame rate prisutan, EA, Ubi i slični da se pokriju ušima.\nŠto se tiče fizike na stazi, napredka svakako ima. Tu je novi asimetrični model simulacije trošenja guma, potrošnja goriva je bolje simulirana a i kontrole nude više mogućnosti sa odvojenom kontrolom prednjih i zadnjih kočnica. Kada se trkate protiv kompjutera, protivnički AI je zapravo produkt istraživanja sa neuronskim mrežama, machine learning eksperiment koji se nastavlja i u ovoj igri.\nNaravno, predlog svim novim igračima je da malo “olabave” fiziku i AI u početku, uključe pomoć sa kočenjem, jer u suprotnom ovo može biti poprilično frustrirajuće iskustvo. Generalno, simulacija vožnje dvotočkaša uvek je bila dosta komplikovanija od simuliranja auto trka, tako da fizika i kontrole zahtevaju mnogo više navikavanja. Sa najrealnijom fizikom i kontrolama, dobijate ono za sta ste se prijavili - iskustvo u kome ni delic sekunde ne smete da popustite, maksimalni fokus je potreban nonstop, neuporedivo je sa svim drugim oblicima trka.\nMenadžerska karijera je vraćena, i testiraće vaše strategije u organizaciji i pripremi pre trke, kada vam sama vožnja dosadi (ili shvatite da ne ide). Ovaj mod nudi mnogo novih mogućnosti ovog puta, a ako se rešite da vozite regularnu karijeru, i dalje ćete imati dosta toga za menadžerisanje, sastavljanje tima, analizu podataka posle trke, kao i rad na samom motoru. Možete i da zaposlite dva inženjera zadužena za usavršavanje motora, kao i personalnog agenta koji će vam završavati ugovore i prelaske u bolje timove. Budženje motora ovoga puta osim performansi ponekad menja i sam izgled, a tjunovaćete sve od aerodinamike, elektronike, snage motora, potrošnje goriva i drugog. Tu je i novi editor u kome još lakše nego prošle godine možete da customizujete i oblepite stickerima vaš motor, kao i da doterate izgled kacige.\nPored svih aktuelnih vozača i novih motora iz sadašnje sezone, u GP 20 imamo i mnoge istorijske rajdere i bajkove. Čak 46 alumni vozača i 43 motora iz prošlosti. Da bi ste ih otključali potrebno je pobediti u trkama u historical modu.\nSa vizuelne strane MotoGP20 je dosta bolji u odnosu na prethodnika, posebno kada su vremenski uslovi u pitanju. Jedini problem koji je ostao isti kao prošle godine je nešto slabiji model oštećenja, i pomalo slab osećaj prilikom sudara.\nNa kraju tu je i multplayer mod koji i dalje ima svoje dedicated servere, zahvaljujući kojima u ovoj igri mogu da se organizuju profesionalna takmičenja. eSport u Moto GP postoji i očekuje se da će ova sezona biti još bolja od prethodne. U međuvremenu i pravi MotoGP vozači imali su par okršaja u igri, što ovih dana postaje i tradicija, jer kada su svi sportovi na pauzi svi se okreću simulacijama istih na konzolama i PC-u, pa i profesionalci. Multiplayer takođe nudi mogućnost pravljenja public i private mečeva, a tu je i Race Director Mod, tako da ima prostora i za online zabavu koja je više nego potrebna ovih dana.\nNova fizika čini simulaciju još realnijom\n60fps na konzolama!\nVeoma dobri serveri za multiplayer\nModel oštećenja i osećaj kolizije mogli su biti bolji\nMotoGP je kao serijal još prošle godine krenuo u pravom smeru, nedostajalo je tu par sitnica i doterivanja što verzija za ovu godinu uglavnom ispravlja. Jedini problem je što ogromna težina i nepostojeći “learning curve” mogu odvratiti mnoge od ovog tipa zabave, ali na kraju ako se malo više posvetite stvari eventualno kliknu.\nRelease Date: 23 04 2020\nZa fanove moto-sporta trenutno ne postoji bolji izbor, napredak je prisutan u odnosu na prošlogodišnje izdanje. Karijera je bogatija a i menadžerski mod je vraćen. Samo još da naučimo da dobro vozimo ovu poprilično zahtevnu simulaciju...\n3 дана,6 часова Comments\n6 дана,20 часова Comments


Upozorenje na moguće zarazne bolesti nakon poplava | Krupljani.BA\nPoplave sa sobom nose potencijalnu opasnost od pogoršanja higijensko-epidemioloških prilika, koje povećavaju mogućnost pojave zaraznih bolesti, upozorili su iz Instituta za javno zdravstvo Republike Srpske (RS), čiji nadležni aktivno prate epidemilološku situaciju u tom bh. entitetu.\nNajveća je mogućnost pojave crijevnih zaraznih bolesti, koje se prenose zagađenom vodom, hranom i prljavim rukama, kao što su zarazna žutica A, dizenterija i prolivi izazvani drugim mikroorganizmima, parazitarne zarazne bolesti, prenosi N1.


To je sve, narode: MP3 format je i zvanično mrtav | Luftika\nTo je sve, narode: MP3 format je i zvanično mrtav\nNajpoznatiji audio format u eri interneta odbrojava svoje poslednje dane. Kako prenose strani mediji, oni koji su stvorili .mp3 rešili su da ga upokoje, jer je primat u odnosu na njega preuzeo jedan drugi format. U pitanju je AAC (Advanced Audio Coding).\nNaime, 22 godine nakon što su stvorili MP3, Institut Fraunhofer koji je aktivno radio na razvoju ovog formata još kasnih osamdesetih, nedavno je objavio da je ukinuo licenciranje za određene patente povezane s MP3-jem.\nBernard Gril, direktor odseka koji se u Fraunhoferu bavio ovim formatom izjavio je da je ACC postao standard, pošto je neizbežan kod skidanja muzike i videa na mobilnim uređajima. On je objasnio i da je AAC efikasniji od MP3-a i da nudi puno više funkcionalnosti.\nFormat koji je „ubio“ muziku\nRane 1995. format je bio na izdisaju, ali svet je ubrzo shvatio da je uticaj ovog formata ogroman. Omogućio je jednostavnije skidanje audio podataka u vremenima kada vam je za skidanje pojedine pesme trebalo više od nekoliko sekundi, a iPod i iTunes pokrenuli su novu eru za Epl što je dovelo do ajfona i ostalih imitatora koji su promenili način na koji danas komuniciramo.\nOvo je možda kraj jedne ere i verojatno ćemo još neko vreme koristiti ovaj format, ali kad ljudi koji su na njemu marljivo radili kažu da je gotovo, možda je vreme da se s njim polako počnemo opraštati jer za razliku od vinila ili kasete, MP3 verovatno neće doživeti veliki povratak. Kvalitet zvuka je izuzetno loš prema današnjim merilima, a neka istraživanja čak pokazuju da kompresija MP3 fajlova podstiče negativne emocionalne karakteristike muzičkih instrumenata. Najjednostavnije rečeno, kompresija izvlači emociju i život iz muzike. Psihoakustika je s vremenom napredovala, a s njom i tehnologija.\nAAC ni u kom slučaju nije najbolje što postoji u ponudi, ali daleko je bolje od MP3-a.\noznakefajlovi kako se prisluskuje mp3 muzika muzika za opuštanje pop muzika radionica akustične gitare rok muzika


Šta je oestradiol i kako se kontroliše? - Trening Platforma\nŠta je oestradiol?\nOestradiol je steroidni hormon napravljen od holesterola i najjači je od tri prirodno napravljenih estrogena. Oestradiol je glavni estrogen pronađen u ženama i ima mnoge funkcije, ipak prvo deluje da razvije i održava ženski reproduktivni sistem. Prirodno povećanje koncentracije oestradiola u krvi tokom menstrualnog ciklusa, uzrokuje sazrevanje i ispuštanje jajašca; da ovulira. Druga važna uloga oestradiola je da zgusne sluzokožu materice tako da jajašce može da implantira ako se oplođuje. Oestradiol unapređuje i razvijanje tkiva dojke i povećava gustinu kostiju i hrskavice. Kod žena u premenopauzi, oestradiol se uglavnom pravi od strane jajnika. Nivoi eestradiola variraju tokom mesečnog menstrualnog ciklusa, najviši tokom ovulaciju i najniži tokom menstruacije. Nivoi oestradiola kod žena se polako smanjuju sa godinama, sa velikim opadanjem tokom menopauza kada se jajnici “ugase”. Kod trudnice, posteljica isto proizvodi dosta oestradiola, posebno pri kraju trudnoće. Muškarci isto proizvode oestradiol; međutim, proizvedene količine su mnogo manje nego kod žena. U testisima, neki testosteroni se pretvore u oestradiole i ti oestradioli su bitni za proizvodnju spermatozoida. U oba pola, oestradiol se takođe proizvodi u mnogo manjim količinama masnim tkivama, mozgom i zidovima krvnih sudova.\nKako se oestradiol kontroliše?\nProizvodnja oestradiola iz jajnika je kontrolisana ispuštanjem hormona iz hipotalamusa u mozgu i iz hipofize; naziva se reproduktivna osa kod žena i poznata je i kao hipotalamično-hipofizno-jajnička (ili gonadna) osa. Hipotalamus u bazi mozga ispušta hormon, koji se naziva gonadotropno-oslobađajući hormon. Gonadotropno-oslobađajući hormon onda deluje na hipofizu da bi ispustila dva dalja hormona, luteinizirajući hormon (LH) i folikulo-stimulirajući hormon (FSH). LH I FSH ulaze u krv i stimulišu jajnik; posebno, deluju na ćelije koje okružuju svako jajašce ( ćelije sa jajašcem formiraju folikul) stimulisajući folikul da raste i razvija. U poslednjim fazama rasta i razvijanja ćelije koje okružuju jajašce će početi da proizvode oestradiol. Nakon ovulacije jajašca, ovulirani folikul će postati žuto telo (corpus luteum). Žuto telo proizvodi progesteron i oestradiol i prvobitna uloga ova dva hormona je da osiguraju da je sluznica materice potpuno spremna za implantacija, ako dođe do oplodnje. Količina oestradiola (i progesterona) u cirkulaciji komunicira sa hipotalamusom i hipofizom da kontrolišu razvijanje jajašca, ovulaciju i menstrualni ciklus.\nŠta se događa ako imam previše oestradiola?\nKod žena, visoki nivoi oestradiola mogu imati razne efekte. U blagim slučajevima, višak oestradiola može uzrokovati akne, zatvor, gubitak libida i depresiju. Mnogo teži efekti se mogu pojaviti; dobijanje na težini, neplodnost kod žena, infarkt, šlog i povećan rizik od razvijanja raka materice ili dojke. Kod muškaraca, višak oestradiola može uzrokovati seksualnu disfunkciju, gubitak mišićnog tonusa, povećanje masti u telu i razvijanje ženskih karakterističnosti, kao što je tkivo dojke. Oestradiol postoji dominatniji sa godinama i tad se smanjuje proizvodnja testosterona, za koje naučnici misle da mogu biti faktor koji doprinosi raku prostate. Kombinovana oralna kontraceptivna pilula sadrži sintetičke oblike progesterona i oestradiola. Pilula sprečava ovulaciju, koja dovodi do skoro 100% sprečavanja trudnoće. Kao i što sprečavaju ovulacije, sintetički hormoni čine cervikalnu sluz debljom i tako otežavaju spermatozoidima da prođu, smanjujući im šansu da dođu do materice i jajovoda. Sintetički oestradiol je dodat da bi se sprečilo krvarenje koje se ponekad javlja kod pulile samo za progesteron (mini pilula).\nŠta se događa ako imam premalo oestradiola?\nOestradiol je neophodan za razvijanje kostiju, tako da ljudi sa manjkom oestradiola imaju skeletne probleme kao što su neadekvatan rast kostiju i osteoporoza. Devojčice će takođe naići na probleme tokom puberteta kao što je zakašnjenje puberteta, gubitak puberteta, razvijanje grudi , neredovnost ili totalni gubitak menstrualnog ciklusa i neplodnost. Oestradiol ima važnu ulogu i u mozgu, gde niski nivoi oestradiola mogu uzrokovati depresiju, umor i promene raspoloženja. Proizvodnja oestradiola u ženama prirodno opada tokom menopauza i uzrokuje mnoge efekte. U početku uzrokuje znojenje noću, vreline, suvoće vagine i promene raspoloženja, dok tokom dužeg vremena može se razviti osteoporoza. Oestradiol se koristi kao zamenska terapija za ublažavnje simptoma menopauze kod žena. Priznati su mnogi za i protiv hormonsko zamenske terapije.


ZA PRIKLJUČENJE PLANIRANI POPUSTI: Od septembra izgradnja 50 kilometara novih vodovoda | Glas Banja Luke - Nezavisni online magazin\nZA PRIKLJUČENJE PLANIRANI POPUSTI: Od septembra izgradnja 50 kilometara novih vodovoda\nBANJA LUKA, 30. jula – Gradnja 50 kilometara nove vodovodne i kanalizacione mreže za prigradska i seoska naselja, u okviru projekta „Voda 2“, počeće u septembru ove godine, a svi koji žele da se priključe na novu mrežu imaće brojne popuste koji će iznositi i do 50 odsto, izjavio je gradonačelnik Igor Radojičić.\n– Očekivali smo da to bude u martu, ali zbog epidimije je sve pomjereno i ušli smo u nove pregovore sa EBRD, ali u konačnici je dogovoren potpis sporazuma za kompletan projekat „Voda 2“ i sporazum koji bi uključivao donaciju Evropske unije od 8 miliona KM za „Vodu 3“ – kazao je Radojičić.\n– „Voda 2“ potpuno će riješiti i pitanje vodosnabdijevanja nekoliko potkozarskih sela, i to Mišinog hana, Verića, Potkozarja, koji imaju s vremena na vrijeme poteškoće sa vodosnabdijevanjem – istakao je on.\n– Do 15. septembra očekuje se završetak vodovoda za Česmu 3 i 4, te za Gornju Piskavicu, a do 15. oktobra vodovod za Radosavsku. Iz ovog paketa, ranije su završeni vodovodi u gornjoj zoni Zelenog vira, u Česmi 2, Kajmakčalnskoj i Šumadijskoj ulici – naveo je Radojičić.\nPrethodni članakPijan i drogiran uhapšen u Banjaluci\nNaredni članakBez struje šest ulica